
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 479 

5 Μαρτίου 2004 


ΑΠΟΦΑΣΕΙ Σ 

Αριθ. Φ 27/5857/464 

Έγκριση του Κανονισμού Σύναψης και Εκτέλεσης Συμβά¬ 
σεων Προμηθειών και Υπηρεσιών της Εταιρείας «Προ- 
αστικός Α.Ε.». 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) του άρθρου 1 παρ. 3 του Ν. 2366/1995 "Ρύθμιση θε¬ 
μάτων Οργανισμών και Υπηρεσιών του Υπουργείου Με¬ 
ταφορών και Επικοινωνιών και άλλες διατάξεις" (Α' 256), 

β) του άρθρου 6 παρ. 2 περ. στ'του Ν.Δ. 674/1970 "Περί 
ιδρύσεως Οργανισμού Σιδηροδρόμων Ελλάδος" (Α' 192), 

γ) του άρθρου 5 παρ. 8α και 12 του Ν. 2229/1994 "Τρο¬ 
ποποίηση και συμπλήρωση του Ν. 1418/1984 και άλλες 
διατάξεις" (Α' 138), 

δ) του άρθρου 29Ατου Ν. 1558/1985 (ΦΕΚ Α' 137) "Κυ¬ 
βέρνηση και Κυβερνητικά Όργανα" όπως αυτό προστέθη¬ 
κε με το άρθρο 27του Ν. 2081/1992 (ΦΕΚΑ' 154) και αντι- 
καταστάθηκε με την παρ. 2α του άρθρου 1 του Ν. 
2469/1997 (ΦΕΚΑ'38), 

ε) του Π.Δ. 57/2000 "Προσαρμογή της Ελληνικής Νομο¬ 
θεσίας προς το Κοινοτικό Δίκαιο, σχετικά με τη σύναψη 
συμβάσεων προμηθειών, έργων και υπηρεσιών και ειδικό¬ 
τερα προς τις διατάξεις της οδηγίας 93/38/ΕΟΚτου Συμ¬ 
βουλίου της 14 Ιουνίου 1993, περί συντονισμού των διαδι¬ 
κασιών σύναψης συμβάσεων στους τομείς του ύδατος, 
της ενέργειας, των μεταφορών και των τηλεπικοινωνιών". 
(ΦΕΚ 45/Α/2.3.2000) 

στ) του Π .Δ. 22/02 "Προσαρμογή της ελληνικής νομοθε¬ 
σίας περί συνάψεως δημοσίων συμβάσεων στους τομείς 
του ύδατος, της ενέργειας, των μεταφορών και των τηλε¬ 
πικοινωνιών προς τις διατάξεις της Οδηγίας 98/4/ΕΚ του 
Ευρωπαϊκού Κοινοβουλίου και του Συμβουλίου της 16ης 
Φεβρουάριου 1998 και τροποποίηση του Π.Δ. 57/2000. 
(ΦΕΚΑ' 17/4.2.2002) 

2. Την Φ27/56917/51146/24.3.2003 απόφαση του 
Υπουργού Μεταφορών και Επικοινωνιών "Έγκριση του 
καταστατικού της εταιρίας με την επωνυμία "ΠΡΟΑΣΤΙΑ- 
ΚΟΣΑΈ." 


3. Τη 34/26.1.2004 απόφαση του Διοικητικού Συμβου¬ 
λίου της "ΠΡΟΑΣΤΙΑΚΟΣ Α.Ε.", με την οποία εγκρίνεται ο 
παρών Κανονισμός. 

4. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

Άρθρο Πρώτο 

Εγκρίνουμε τον Κανονισμό Προμηθειών και Υπηρεσιών 
της εταιρείας Προαστιακός ΑΈ, ο οποίος έχει ως εξής: 

"ΚΑΝΟΝΙΣΜΟΣ 

Σύναψης και Εκτέλεσης Συμβάσεων Προμηθειών και 
Υπηρεσιών της Εταιρείας "ΠΡΟΑΣΤΙΑΚΟΣ ΑΈ." 

ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 

Άρθρο 1 

Αντικείμενο του Κανονισμού 

Αντικείμενο του παρόντος Κανονισμού αποτελεί ο κα¬ 
θορισμός των όρων και προϋποθέσεων σύμφωνα με τους 
οποίους ανατίθενται, συνάπτονται και εκτελούνται οι συμ¬ 
βάσεις προμηθειών και υπηρεσιών, που διενεργεί η Εται¬ 
ρεία με την επωνυμία "ΠΡΟΑΣΤΙΑΚΟΣ ΣΙΔΗΡΟΔΡΟΜΟΣ 
ΑΤΤΙΚΗΣ - Ανώνυμη Σιδηροδρομική Εταιρεία Λειτουρ¬ 
γίας, Εκμετάλλευσης και Διαχείρισης Αστικών, Προαστια- 
κών και Περιφερειακών Μεταφορών" και το διακριτικό τίτ¬ 
λο "ΠΡΟΑΣΤΙΑΚΟΣ ΑΈ." (στο εξής Εταιρεία) για τους σκο¬ 
πούς και την λειτουργία της. 

Άρθρο 2 

Πεδίο Εφαρμογής 

1. Ο παρών Κανονισμός εφαρμόζεται σε όλες τις συμ¬ 
βάσεις προμηθειών και υπηρεσιών, που συνάπτονται από 
την Εταιρεία στο πλαίσιο των δραστηριοτήτων της. 

2. Ο Κανονισμός αυτός εκδίδεται κατ' εξαίρεση κάθε 
κείμενης διάταξης της εσωτερικής νομοθεσίας σύμφωνα 
με τις διατάξεις της περιπτ. στ' της παρ. 2 του άρθρου 6 
του Ν.Δ. 674/1970 σε συνδυασμό με τις διατάξεις της 
παρ. 8 και 11α του Ν. 2229/1994, όπως συμπληρώθηκε και 
τροποποιήθηκε με το άρθρο 7 παρ. 1 του Ν. 2576/1998 και 
διέπεται από τις διατάξεις αυτές και τις διατάξεις των κοι¬ 
νοτικών οδηγιών, προς τις οποίες προσαρμόσθηκε η ελ¬ 
ληνική νομοθεσία με τα Π.Δ. 57/2000 και 22/2002 για τις 
περιπτώσεις των προμηθειών και υπηρεσιών, που εμπί¬ 
πτουν στο πεδίο εφαρμογής τους. 

3.1 Όταν η υπό σύναψη σύμβαση προμήθειας έχει ταυ¬ 
τόχρονα ως αντικείμενο και την εκτέλεση έργων ή την πα¬ 
ροχή υπηρεσίας εφαρμόζονται οι διατάξεις του παρό¬ 
ντος Κανονισμού, που αφορούν ειδικά τις προμήθειες, 
εφόσον η προϋπολογιζόμενη αξία των προϊόντων υπερ¬ 
βαίνει την προϋπολογιζόμενη αξία του έργου ή της υπη¬ 
ρεσίας, που περιλαμβάνονται στη σύμβαση. 

3.2. Όταν η υπό σύναψη σύμβαση υπηρεσίας έχει ταυ¬ 
τόχρονα ως αντικείμενο και την εκτέλεση έργων ή μελέ¬ 
της ή την προμήθεια προϊόντων, εφαρμόζονται οι διατά¬ 
ξεις του παρόντος Κανονισμού, που αφορούν ειδικά τις 
υπηρεσίες, εφόσον η προϋπολογιζόμενη αξία της υπηρε¬ 
σίας υπερβαίνει την προϋπολογιζόμενη αξία του έργου ή 
των προϊόντων, που περιλαμβάνονται στη σύμβαση. 

4. Γιατους σκοπούς του παρόντος, στο ύψος του ποσού 
των αναφερομένων προϋπολογισμών δεν λαμβάνεται 
υπόψη ο ΦΠΑ. 

Άρθρο 3 

Αρμόδια Όργανα 

1. Οι αποφάσεις που αφορούν την δημοπράτηση και 
ανάθεση προμήθειας ή υπηρεσίας, ιδίως η έγκριση της 
σκοπιμότητας δημοπράτησης, η επιλογή της διαδικασίας 
ανάθεσης, η έγκριση των τευχών του διαγωνισμού, η σύ¬ 
σταση επιτροπών, η κρίση επί ενστάσεων, η τελική ανά¬ 
θεση της δημοπρατούμενης σύμβασης και κάθε άλλο 
σχετικό θέμα θα λαμβάνονται από το Διοικητικό Συμβού¬ 
λιο της Εταιρείας. 

2. Με απόφαση του Διοικητικού Συμβουλίου της Εται¬ 
ρείας, μπορεί να μεταβιβάζεται μέρος των ανωτέρω αρ¬ 
μοδιοτήτων σχετικών με συγκεκριμένη σύμβαση ή με κα¬ 
τηγορία ύψους προϋπολογισμού δαπάνης, σε ένα ή πε¬ 
ρισσότερα μέλη του Διοικητικού Συμβουλίου ή σε 
στελέχη της Εταιρείας. 

3. Ειδικά για συμβάσεις αξίας συνολικού προϋπολογι¬ 
σμού μέχρι ποσού ευρώ εκατό χιλιάδων (€ 100.000), μη 
συμπεριλαμβανομένου και του ΦΠΑ, τις εξουσίες και αρ¬ 
μοδιότητες της παρ. 1 τις ασκεί ο Διευθύνων Σύμβουλος 
ατομικά, ο οποίος μπορεί να μεταβιβάσει τη συγκεκριμέ¬ 
νη σχετική αρμοδιότητά του σε ή ένα ή περισσότερα στε¬ 
λέχη της Εταιρείας, που δύνανται να ενεργούν ατομικά ή 
από κοινού. 

ΚΕΦΑΛΑΙΟ Β' 

ΔΙΑΔΙΚΑΣΙΕΣ ΔΗΜΟΠΡΑΤΗΣΗΣ 
Άρθρο 4 

Επιλογή διαδικασίας δημοπράτησης 

1. Για τη δημοπράτηση συμβάσεων των οποίων η προϋ- 
πολογιζόμενη αξία είναι ίση ή ανώτερη του ορίου που τί¬ 
θεται από τις διατάξεις του άρθρου 6 του Π.Δ. 57/2000, 
όπως εκάστοτε ισχύει και οι οποίες εμπίπτουν στο πεδίο 
εφαρμογής του, επιλέγεται κατά περίπτωση μία από τις 
διαδικασίες ανάθεσης που ορίζονται και περιγράφονται 
αναλυτικά σε αυτό. Ειδικότερα επιλέγεται: 

α) είτε η ανοικτή διαδικασία, 

β) είτε η κλειστή διαδικασία, 

γ) είτε η διαδικασία της διαπραγμάτευσης (με ή χωρίς 
προγενέστερη προκήρυξη διαγωνισμού). 

2. Γιατη δημοπράτηση συμβάσεων των οποίων η προϋ- 
πολογιζόμενη αξία είναι κατώτερη του ορίου που τίθεται 
από τις διατάξεις του άρθρου 6 του Π.Δ. 57/2000, όπως 
εκάστοτε ισχύει, καθώς και για την δημοπράτηση συμβά¬ 
σεων που δεν εμπίπτουν στο πεδίο εφαρμογής του Π.Δ. 
57/2000 επιλέγεται κατά περίπτωση μία από τις κάτωθι 
αναφερόμενες διαδικασίες ανάθεσης: 


α) Συνοπτικός διαγωνισμός, 

β) Απευθείας ανάθεση. 

3. Σε κάθε περίπτωση δημοπράτησης σύμβασης η Εται¬ 
ρεία κάνει δεκτή χωρίς διακρίσεις και με τους ίδιους 
όρους που εφαρμόζονται για τους έλληνες υποψήφιους, 
την συμμετοχή όλωντων ενδιαφερομένων προμηθευτών, 
παρεχόντων υπηρεσίες ή μελετητών, των κρατών μελών 
της Ευρωπαϊκής Ένωσης, του Ενιαίου Ευρωπαϊκού Οικο¬ 
νομικού Χώρου καθώς και χωρών που έχουν υπογράψει 
συμφωνίες σύνδεσης ή άλλες διμερείς ή πολυμερείς συμ¬ 
φωνίες με την Ε.Ε., υπό την προϋπόθεση ότι η δημοπρα- 
τούμενη σύμβαση εμπίπτει στο πεδίο εφαρμογής ανάλο¬ 
γων συμφωνιών και υπό τον όρο ότι οι υποψήφιοι πληρούν 
τα κριτήρια ποιοτικής επιλογής που θα τίθενται κατά πε¬ 
ρίπτωση από την Εταιρεία. 

Άρθρο 5 

Ανοικτή διαδικασία, κλειστή διαδικασία, διαδικασία 
με διαπραγμάτευση 

1. Ανοικτή είναι η διαδικασία που προβλέπεται στο άρ¬ 
θρο 2 παρ. 6 (α) του Π.Δ. 57/2000, όπως εκάστοτε αυτό 
ισχύει, στο πλαίσιο της οποίας κάθε ενδιαφερόμενος 
μπορεί να υποβάλει προσφορά. 

2. Κλειστή είναι η διαδικασία που προβλέπεται στο άρ¬ 
θρο 2 παρ. 6 (β) του Π.Δ. 57/2000, όπως εκάστοτε αυτό 
ισχύει, στο πλαίσιο της οποίας μπορούν να υποβάλουν 
προσφορά μόνο όσοι από τους προμηθευτές ή παρέχο- 
ντες υπηρεσίες, έχουν προσκληθεί προς τούτο από την 
Εταιρεία και οι οποίοι πληρούν τα εκάστοτε προβλεπόμε- 
να κριτήρια ποιοτικής επιλογής. 

3. Διαδικασία με διαπραγμάτευση είναι αυτή που προ- 
βλέπεται στο άρθρο 2 παρ. 6 (γ) του Π.Δ. 57/2000, όπως 
εκάστοτε αυτό ισχύει, στο πλαίσιο της οποίας η Εταιρεία 
προσφεύγει στους προμηθευτές ή παρέχοντες υπηρε¬ 
σίες, που πληρούν τα εκάστοτε προβλεπόμενα κριτήρια 
ποιοτικής επιλογής και διαπραγματεύεται τους όρους 
της σύμβασης με έναν ή περισσότερους από αυτούς. 

Άρθρο 6 

Συνοπτικός Διαγωνισμός 

1. Ο συνοπτικός διαγωνισμός αποτελεί διαδικασία υπο¬ 
βολής προσφορών αφενός για συμβάσεις περιορισμένης 
αξίας, ο προϋπολογισμός των οποίων είναι κατώτερος 
των χρηματικών ορίων εφαρμογής του Π.Δ. 57/2000, 
όπως εκάστοτε ισχύει, και αφετέρου για συμβάσεις που 
δεν εμπίπτουν εν γένει στο πεδίο εφαρμογής του Π.Δ. 
57/2000. 

2. Για την δημοπράτηση των ως άνω συμβάσεων της 
ανωτέρω παραγράφου δημοσιεύεται αναλυτική διακήρυ¬ 
ξη στα πλαίσια της οποίας καλείται να υποβάλει προσφο¬ 
ρά κάθε ενδιαφερόμενος, που πληροί τους όρους της. 

3. Βάσει των υποβαλλομένων προσφορών, των όρων 
του διαγωνισμού και την οριζόμενη στα Τεύχη διαδικα¬ 
σία, γίνεται η ανάδειξη του Αναδόχου, μετά από αξιολό- 
γηση. 

Άρθρο 7 

Απευθείας Ανάθεση 

1. Απ’ ευθείας ανάθεση είναι η διαδικασία στο πλαίσιο 
της οποίας η Εταιρεία, μετά από άτυπη έρευνα αγοράς, 
αναθέτει απ’ ευθείας σε προμηθευτές ή παρέχοντες υπη¬ 
ρεσίες της επιλογής της την εκτέλεση ορισμένης σύμβα¬ 
σης. 

2. Η απ’ ευθείας ανάθεση αποτελεί εξαιρετική διαδικα¬ 
σία και μπορεί να αποφασίζεται από την Εταιρεία για κά¬ 
θε σύναψη σύμβασης προμηθειών ή υπηρεσιών: 

α) είτε σε περίπτωση που η προϋπολογιζόμενη αξία της 
σύμβασης, του ΦΠΑ μη συμπεριλαμβανομένου, είναι ίση 
ή κατώτερη των ευρώ εκατό χιλιάδων (€ 100.000). 

β) είτε σε περίπτωση που συντρέχουν οι περιστάσεις 
του άρθρου 9 παρ. 2 του Π.Δ. 57/2000, αναλογικά εφαρ¬ 
μοζόμενες. 

3. Με την επιφύλαξη της παρ. 4 του παρόντος άρθρου, 
η διαδικασία της απ’ ευθείας ανάθεσης, διενεργείται ως 
εξής: 

α) Η Εταιρεία, διενεργώντας άτυπη έρευνα αγοράς, 
απευθύνεται σε τρεις (3) κατ’ ελάχιστο υποψηφίους της 
επιλογής της, που δραστηριοποιούνται σε τομείς συνα¬ 
φείς με το δημοπρατούμενο αντικείμενο, από τους οποί¬ 
ους ζητείται η υποβολή σχετικής προσφοράς. 

β) Στη συνέχεια η Εταιρεία δικαιούται να συνάψει σύμ¬ 
βαση με οποιονδήποτε από τους ως άνω προσφέροντες, 
είτε βάσει της προσφοράς του είτε μετά από περαιτέρω 
διαπραγμάτευση με έναν ή περισσότερους από τους προ¬ 
σφέροντες. 

4. Κατ’ εξαίρεση των ανωτέρω, σε περίπτωση που η 
προϋπολογιζόμενη αξία της προμήθειας είναι ίση ή κατώ¬ 
τερη των ευρώ τριάντα χιλιάδων (€ 30.000), η Εταιρεία 
μπορεί να προσφύγει στον υποψήφιο της επιλογής της, 
που δραστηριοποιείται σε τομείς συναφείς με το δημο¬ 
πρατούμενο αντικείμενο και να συνάψει σχετική σύμβαση 
μαζί του χωρίς την τήρηση των διαδικασιών της παρ. 3. 

Άρθρο 8 

Τεχνικός Σύμβουλος 

Η Εταιρεία μπορεί να αναθέτει καθήκοντα Τεχνικού 
Συμβούλου κατ’ ανάλογη εφαρμογή της παρ. 3 του άρ¬ 
θρου εβδόμουτου Ν. 1955/1991. Η ανάθεση των καθηκό¬ 
ντων αυτών γίνεται με απόφαση του Διοικητικού Συμβου¬ 
λίου της Εταιρείας. 

ΚΕΦΑΛΑΙΟ Γ 

ΔΙΑΤΥΠΩΣΕΙΣ ΔΗΜΟΣΙΟΤΗΤΑΣ 

Άρθρο 9 

Διατυπώσεις Δημοσιότητας στην ανοικτή, κλειστή, με 
διαπραγμάτευση διαδικασία 

1. Οι διατυπώσεις δημοσιότητας συμβάσεων που εμπί¬ 
πτουν στο πεδίο εφαρμογής του Π.Δ. 57/2000, ανατίθε¬ 
νται σύμφωνα με την ανοικτή, την κλειστή καθώς και την 
με διαπραγμάτευση διαδικασία, καθορίζονται από τις 
σχετικές διατάξειςτου ως άνω Π.Δ., όπως αυτό εκάστοτε 
ισχύει, ιδίως δετού άρθρου 12 αυτού. 

2. Οι προκηρύξεις και ανακοινώσεις καταρτίζονται σύμ¬ 
φωνα με τα υποδείγματα που περιλαμβάνονται στα πα¬ 
ραρτήματα VII έως Xτης οδηγίας 2001/78/ΕΚ., όπως εκά¬ 
στοτε ισχύει 

Άρθρο 10 

Διατυπώσεις Δημοσιότητας στον συνοπτικό 
διαγωνισμό 

1. Σε περίπτωση διεξαγωγής συνοπτικού διαγωνισμού 
δημοσιεύεται Προκήρυξη, σε μία τουλάχιστον ημερήσια 
πολιτική εφημερίδα της Αθήνας που πληροί τις προϋπο¬ 
θέσεις του άρθρου 3 Ν.Δ. 3757/1957, όπως ισχύει, ή σε 
μία ημερήσια οικονομική εφημερίδα της Αθήνας, που 
πληροί τις προϋποθέσεις της παρ. 2 άρθ. 26 Ν. 2190/ 
1920, όπως ισχύει. Η προκήρυξη δύναται να δημοσιεύεται 


επιπροσθέτως στην ιστοσελίδα της Εταιρείας στο διαδί¬ 
κτυο. Τα έξοδα δημοσίευσης στον τύπο βαρύνουν τον 
εκάστοτε ανάδοχο. 

2. Η ως άνω προκήρυξη περιλαμβάνει τουλάχιστον: 

α) την επωνυμία, ταχυδρομική και τυχόν ηλεκτρονική δι¬ 
εύθυνση, αριθμούς τηλεφώνου και φαξ της Εταιρείας, 
β) την περιγραφή της υπό ανάθεση σύμβασης προμή¬ 
θειας, 

γ) την ενδεικτική αξία (προϋπολογισμός χωρίς ΦΠΑ), 
δ) τον προβλεπόμενο χρόνο παράδοσης, 
ε)τον τόπο παράδοσης, 

στ) την διαδικασία διεξαγωγής του διαγωνισμού, 
ζ) τα κριτήρια και τη διαδικασία αξιολόγησης, 
η) τα κριτήρια ανάθεσης της σύμβασης, 
θ) την προθεσμία υποβολής των αιτήσεων συμμετοχής 
και των προσφορών, 

ι) την ημερομηνία διενέργειας του διαγωνισμού, 
ια) τις απαιτούμενες εγγυητικές επιστολές συμμετο¬ 
χής, καλής εκτέλεσης και προκαταβολής, εφόσον προ- 
βλέπονται. 

3. Σε περίπτωση διεξαγωγής συνοπτικού διαγωνισμού, 
η προθεσμία υποβολής των προσφορών δεν επιτρέπεται 
να είναι μικρότερη των 15 ημερών από την ημερομηνία 
δημοσίευσης της προκήρυξης. 

ΚΕΦΑΛΑΙΟ Δ' 

ΚΟΙΝΟΙ ΚΑΝΟΝΕΣ ΣΥΜΜΕΤΟΧΗΣ 
Άρθρο 11 

Προσόντα και Δικαιολογητικά Συμμετοχής 

1. Οι υποψήφιοι, που ενδιαφέρονται να αναλάβουν την 
εκτέλεση ορισμένης σύμβασης προμήθειας ή υπηρεσίας 
για λογαριασμό της Εταιρείας μπορεί να υποχρεωθούν 
να πληρούν και να αποδείξουν ορισμένες προϋποθέσεις 
επαγγελματικής επάρκειας, αξιοπιστίας, τεχνικής και 
χρηματοοικονομικής ικανότητας, σύμφωνα με τα ειδικό¬ 
τερα οριζόμενα στις ισχύουσες κοινοτικές οδηγίες, τις 
κατ’ αναλογία εφαρμοστέες εθνικές κανονιστικές διατά¬ 
ξεις, την προκήρυξη και τα λοιπά τεύχη δημοπράτησης 
του συγκεκριμένου διαγωνισμού. 

2. Οι δικαιούμενοι συμμετοχής στους διαγωνισμούς 
(ανοιχτή, κλειστή, με διαπραγμάτευση διαδικασία, συνο¬ 
πτικός διαγωνισμός) υποβάλλουν μαζί με την προσφορά 
τους: 

α.-ΦΥΣΙΚΑ ΠΡΟΣΩΠΑ 
(1) Έλληνες Προμηθευτές 

1.1 Απόσπασμα Ποινικού Μητρώου, προσφάτου εκδό- 
σεως κατά τα υπό της διακηρύξεως ειδικότερα οριζόμε¬ 
να, από το οποίο να προκύπτει ότι δεν έχουν καταδικασθεί 
για αδίκημα σχετικό με την άσκηση της επαγγελματικής 
τους δραστηριότητας. 

1.2 Πιστοποιητικό φορολογικής και ασφαλιστικής ενη¬ 
μερότητας. 

1.3 Πιστοποιητικό του οικείου επιμελητηρίου, εκδόσε- 
ως τελευταίου εξαμήνου 

1.4 Εγγυητική επιστολή συμμετοχής, σύμφωνα με το 
άρθρο 12 του παρόντος Κανονισμού. 

1.5 Εξουσιοδότηση εκπροσώπησηςτου προμηθευτή σε 
περίπτωση που αυτός συμμετέχει με εκπρόσωπό του. 

1.6 Τα δικαιολογητικά, που τυχόν προβλέπονται επί πλέ¬ 
ον στην εκάστοτε διακήρυξη. 

1.7 Δήλωση ανεπιφύλακτης αποδοχής των όρων του 
διαγωνισμού. 

1.8 Πιστοποιητικό αρμόδιας δικαστικής ή διοικητικής 
Αρχής έκδοσης τουλάχιστον του τελευταίου εξαμήνου 

από το οποίο να προκύπτει ότι δεν τελούν υπό πτώχευση, 
εκκαθάριση, αναγκαστική διαχείριση πτωχευτικό συμβι¬ 
βασμό ή άλλη ανάλογη κατάσταση και επίσης ότι δεν τε¬ 
λούν υπό διαδικασία κήρυξης σε πτώχευση ή έκδοση 
απόφασης αναγκαστικής εκκαθάρισης ή αναγκαστικής 
διαχείρισης ή πτωχευτικού συμβιβασμού ή υπό άλλη ανά¬ 
λογη διαδικασία. 

(2) Αλλοδαποί Προμηθευτές 

2.1. Απόσπασμα Ποινικού Μητρώου ή ισοδυνάμου εγ¬ 
γράφου αρμόδιας διοικητικής ή δικαστικής αρχής της 
Χώρας εγκατάστασής τους, προσφάτου εκδόσεως, κατά 
τα υπό της διακηρύξεως ειδικότερα οριζόμενα, από το 
οποίο να προκύπτει ότι δεν έχουν καταδικαστεί για αδίκη¬ 
μα σχετικό με την άσκηση της επαγγελματικής τους δρα- 
στηριότητος. 

2.2. Πιστοποιητικό της κατά περίπτωση αρμόδιας δικα¬ 
στικής ή διοικητικής Αρχής της χώρας εγκατάστασής 
τους, από το οποίο να προκύπτει ότι δεν συντρέχουν οι 
περιπτώσεις της παραγράφου 2 εδαφ. α περίπτωση (1) 
υποπερίπτωση 1.2. 

2.3. Πιστοποιητικό της αρμόδιας Αρχής της χώρας 
εγκατάστασής τους, περί εγγραφής τους στα μητρώα 
του οικείου Επιμελητηρίου ή σε ισοδύναμους επαγγελμα¬ 
τικούς καταλόγους. 

2.4. Εγγυητική επιστολή συμμετοχής, σύμφωνα με το 
άρθρο 12 του παρόντος Κανονισμού. 

2.5. Αποδεικτικό έγγραφο αντιπροσώπευσης του οίκου 
σε περίπτωση, που ο προμηθευτής οίκος συμμετέχει με 
αντιπρόσωπό του. 

2.6. Τα δικαιολογητικά που τυχόν προβλέπονται επί πλέ¬ 
ον στη διακήρυξη. 

Δήλωση ανεπιφύλακτης αποδοχής των όρων του δια¬ 
γωνισμού. 

2.7. Πιστοποιητικό της κατά περίπτωση αρμόδιας δικα¬ 
στικής ή διοικητικής Αρχής της χώρας εγκατάστασής 
τους, από το οποίο να προκύπτει ότι δεν συντρέχουν οι 
περιπτώσεις της παραγράφου 2 εδάφ. α, περίπτωση (1) 
υποπερίπτωση 1.8. 

β. ΝΟΜΙΚΑ ΠΡΟΣΩΠΑ (Ημεδαπά ή Αλλοδαπά) 

1.1. Εταιρείες 

Όλα τα ανωτέρω (παράγραφοι 2 εδάφιο α περίπτωση 
(1) ή περίπτωση (2) αντίστοιχα) δικαιολογητικά, εκ των 
οποίων τα της υποπερίπτωσης 1 των περιπτώσεων 1 ή 2 
αντίστοιχα θα αφορούν τους νομίμους εκπροσώπους των 
εταιρειών. 

1.11. Ενώσεις προμηθευτών - Κοινοπραξίες 

Όλα τα ανωτέρω (παράγραφος 2 εδάφιο α περιπτώσεις 

(1) ή (2) αντίστοιχα) δικαιολογητικά. Κάθε μέλος της ένω¬ 
σης πρέπει να προσκομίσει τα δικαιολογητικά της παρα¬ 
γράφου 2 εδάφιο α περίπτωση (1) υποπερίπτωση 1.1, της 
παραγράφου 2 εδάφιο α περίπτωση (1) υποπερίπτωση 
1.2 και της παραγράφου 2 εδάφιο α περίπτωση (1) υπο¬ 
περίπτωση 1.3 ή της παραγράφου 2 εδάφιο α περίπτωση 

(2) υποπερίπτωση 2.1, της παραγράφου 2 εδάφιο α περί¬ 
πτωση (2) υποπερίπτωση 2.2 και της παραγράφου 2 εδά¬ 
φιο α περίπτωση (2) υποπερίπτωση 2.3 αντίστοιχα, εφ’ 
όσον πρόκειται για φυσικά πρόσωπα και προκειμένου πε¬ 
ρί νομικών προσώπων τα δικαιολογητικά της παραγρά¬ 
φου 2 εδάφιο α, περίπτωση (1) υποπερίπτωση 1.1 και της 
παραγράφου 2 εδάφιο α περίπτωση (2) υποπερίπτωση 
2.1 που θα αφορούντους νομίμους εκπροσώπους αυτών. 

1.111. Συνεταιρισμοί 

Όλα τα ανωτέρω της παραγράφου 2 εδάφιο 1 περιπτώ¬ 
σεις (1) ή (2) αντίστοιχα δικαιολογητικά πλην αυτών της 


παραγράφου 2 εδάφιο α περίπτωση (1) υποπερίπτωση 
1.1. και της παραγράφου 2 εδάφιο α περίπτωση (2) υπο¬ 
περίπτωση 2.1 και επί πλέον βεβαίωση της Εποπτεύου- 
σας αρχής ότι ο Συνεταιρισμός λειτουργεί νόμιμα. 

2. Τα παραπάνω δικαιολογητικά, εκτός από την εγγύη¬ 
ση συμμετοχής, μπορεί να μην υποβάλλονται μαζί με την 
προσφορά, εφ’ όσον έχουν κατατεθεί σε προγενέστερο 
χρόνο στην Υπηρεσία και δεν έχει λήξει η ισχύς τους, θα 
γίνεται δε ρητή μνεία στην προσφορά με υπεύθυνη δήλω¬ 
ση στην οποία θα αναγράφεται ο αριθμός του διαγωνι¬ 
σμού, που είχαν κατατεθεί τα εν λόγω έγγραφα και πια 
ήταν αυτά. Επιπλέον δε θα προσκομίζονται με την προ¬ 
σφορά φωτοτυπίες των εν λόγω εγγράφων. Απλές φωτο¬ 
τυπίες των πιο πάνω εγγράφων δεν θα γίνονται δεκτές. 
Παράλειψη προσκομίσεως κάποιου από τα παραπάνω δι- 
καιολογητικά έχει σαν συνέπεια την απόρριψη αυτής ως 
απαράδεκτης, εκτός αν κάτι άλλο ορίζεται από τη διακή¬ 
ρυξη. 

3. Από τη διακήρυξη δύναται να προβλέπονται περισ¬ 
σότερα δικαιολογητικά συμμετοχής, από αυτά που ανα- 
φέρονται στην παρ. 2 του άρθρου αυτού. 

4. Εάν σε κάποια χώρα δεν εκδίδονται τα παραπάνω έγ¬ 
γραφα ή δεν καλύπτουν όλες τις παραπάνω περιπτώσεις, 
είναι δυνατό να αντικατασταθούν από υπεύθυνη δήλωση 
του προμηθευτή ή του παρέχοντος υπηρεσία, ενώπιον δι¬ 
καστικής ή διοικητικής αρχής ή συμβολαιογράφου της 
χώρας αυτής. 

5. Για την αξιολόγηση των αιτήσεων προμηθευτών ή πα- 
ρεχόντων υπηρεσίες σε κλειστούς διαγωνισμούς ή διαδι¬ 
κασίες με διαπραγμάτευση η Εταιρεία μπορεί να εφαρ¬ 
μόσει τα κριτήρια επιλογής, που αναφέρονται στο άρθρο 
18 του Π.Δ. 57/2000 ως ισχύει. Ειδικά για τις συμβάσεις 
παροχής υπηρεσιών, η Εταιρεία μπορεί να απαιτήσει την 
υποβολή πιστοποιητικών ποιοτικής εξασφάλισης, σύμ¬ 
φωνα με το άρθρο 19 του Π.Δ. 57/2000. 

Οι συμμετέχοντες στις διαδικασίες δημοπράτησης 
υποβάλλουν τα δικαιολογητικά, που προβλέπονται στα 
εκάστοτε τεύχη δημοπράτησης και την προκήρυξη. 

7. Σε περίπτωση που η αξία της δημοπρατούμενης προ¬ 
μήθειας ή υπηρεσίας είναι κατώτερη των ορίων, που κα¬ 
θορίζονται από το Π.Δ. 57/2000, η Εταιρεία μπορεί, αντί 
των ως άνω δικαιολογητικών, να ζητήσει από τους προ- 
σφέροντες την υποβολή υπεύθυνων δηλώσεων του Ν. 
1599/1986, ή ισοδυνάμου εγγράφου για τους αλλοδα¬ 
πούς υποψηφίους. Στην περίπτωση αυτή ο ανάδοχος 
υποχρεούται να προσκομίσει τα απαιτούμενα δικαιολο- 
γητικά πριν από την υπογραφή της σύμβασης και εντός 
της προθεσμίας που τάσσεται για αυτή . 

8. Όταν η Εταιρεία ζητά πληροφοριακά στοιχεία σχετι¬ 
κά με τους οικονομικού και τεχνικού χαρακτήρα όρους, 
που θέτει στους υποψήφιους για την επιλογή τους, δεν 
μπορεί να θέτει όρους άλλους από εκείνους που προβλέ- 
πονταιστο άρθρο 14 του Π.Δ. 370/1995. 

Άρθρο 12 

Εγγυήσεις - Προκαταβολή 

(α) Εγγυητική επιστολή συμμετοχής. 

1. Για την ανάθεση ορισμένης σύμβασης με διαγωνι¬ 
σμό, η Εταιρεία ζητά από τους Υποψήφιους να προσκομί¬ 
ζουν με την προσφορά τους ή την αίτηση εκδήλωσης εν¬ 
διαφέροντος εγγυητική επιστολή συμμετοχής στο διαγω¬ 
νισμό. Η απαίτηση αυτή πρέπει να περιλαμβάνεται ως 
στοιχείο στον τηρούμενο τύπο δημοσιότητας του διάγω- 

νισμού. Για την ανάθεση σύμβασης με προϋπολογιζό- 
μενο αντικείμενο μικρότερο των ευρώ εκατό χιλιάδων 
(€ 100.000), η εταιρεία μπορεί να απαλλάσσει τους Υπο¬ 
ψήφιους από την υποχρέωση αυτή. 

2. Το ύψος της εγγυητικής επιστολής συμμετοχής, το 
περιεχόμενο και ο τύπος αυτής προσδιορίζονται στα τεύ¬ 
χη δημοπράτησης του συγκεκριμένου διαγωνισμού. Το 
ποσό είναι ορισμένο και κοινό για όλους τους Υποψήφι¬ 
ους. Οι εγγυητικές επιστολές ισχύουν μέχρι την επιστρο¬ 
φή τους από την Εταιρεία, σύμφωνα με την παράγραφο 4 
του παρόντος άρθρου. 

3. Η εγγύηση συμμετοχής του Υποψηφίου που θα ανα¬ 
κηρυχθεί Ανάδοχος καταπίπτει υπέρ της Εταιρείας, σε 
περίπτωση, που αυτός δεν προσέλθει να υπογράψει τη 
σύμβαση μέσα στο προκαθορισμένο από την Εταιρεία 
χρονικό διάστημα για την υπογραφή της. Στην περίπτωση 
αυτή, ο επιλεγείς Ανάδοχος βαρύνεται και με τα έξοδα 
διενέργειας νέου διαγωνισμού, καθώς και με τη διαφορά 
του τιμήματος, εάν επιλεγεί ο αμέσως επόμενος Υποψή¬ 
φιος. 

4. Οι εγγυητικές επιστολές συμμετοχήςτων Υποψηφίων 
επιστρέφονται, κατόπιν αιτήσεώς τους, μετά την ημερο¬ 
μηνία υπογραφής της σύμβασης. Σε περίπτωση που με¬ 
σολαβεί στάδιο προεπιλογής και ορισμένος Υποψήφιος 
αποκλειστεί κατά το στάδιο αυτό από την περαιτέρω δια¬ 
δικασία, τότε οι εγγυητικές επιστολές του επιστρέφονται, 
κατόπιν αιτήσεώς του, μετά την ολοκλήρωση του οικείου 
σταδίου της διαδικασίας ανάθεσης. 

(β) Εγγυητική επιστολή καλής εκτέλεσης. 

1. Ο επιλεγείς, ως Ανάδοχος, καταθέτει κατά την υπο¬ 
γραφή της σύμβασης εγγυητική επιστολή καλής εκτέλε¬ 
σης της υπό ανάθεση σύμβασης, αντικαθιστώντας με αυ¬ 
τήν την εγγυητική επιστολή συμμετοχής του στο διαγωνι¬ 
σμό. Η απαίτηση αυτή πρέπει να περιλαμβάνεται ως 
στοιχείο στον τηρούμενο τύπο δημοσιότητας του διαγω¬ 
νισμού. Για την υπογραφή σύμβασης με προϋπολογιζό- 
μενο αντικείμενο μικρότερο των ευρώ τριάντα χιλιάδων 
(€ 30.000), η Εταιρεία μπορεί να απαλλάσσει τον Ανάδο- 
χο από την υποχρέωση αυτή 

2. Τα τεύχη δημοπράτησης ορίζουν το ύψος, το είδος, 
τον τύπο και το περιεχόμενο της εγγυητικής επιστολής 
καλής εκτέλεσης που πρέπει να προσκομισθεί, σύμφωνα 
και με τα ειδικότερα οριζόμενα στο παρόν άρθρο. 

3. Η εγγυητική επιστολή καλής εκτέλεσης δίνεται προς 
κάλυψη της ευθύνης του Αναδόχου έναντι της Εταιρείας 
για την εμπρόθεσμη και κατά τους συ μφωνηθέντες όρους 
καλή εκτέλεση της σύμβασης, που θα του ανατεθεί και 
ισχύει καθ’ όλη τη διάρκεια εκτέλεσης της ανατεθείσας 
σύμβασης. Επιστρέφεται στον Ανάδοχο μετά την οριστι¬ 
κή παραλαβή της προμήθειας ή της υπηρεσίας. 

4. Εφόσον έχει κατατεθεί εγγυητική επιστολή καλής 
εκτέλεσης, σε κάθε μεταγενέστερη αύξηση του οικονομι¬ 
κού αντικειμένου της σύμβασης απαιτείται συμπληρωμα¬ 
τική εγγυητική επιστολή καλής εκτέλεσης. Σε περίπτωση 
μείωσηςτης αξίαςτου συμβατικού αντικειμένου, είναι δυ¬ 
νατόν να επέλθει ανάλογη μείωση του ύψους των εγγυή¬ 
σεων, μετά από αίτηση του Αναδόχου. 

(γ) Εγγυητική επιστολή καλής λειτουργίας ή διατήρη¬ 
σης 

Στις περιπτώσεις, που από την προκήρυξη προβλέπεται 
εγγύηση καλής λειτουργίας ή διατήρησης, ο Ανάδοχος 
μπορεί να υποχρεωθεί να καταθέσει ειδική εγγυητική επι¬ 
στολή καλής λειτουργίας ή διατήρησης, πριν από την 


έναρξη του χρόνου καλής λειτουργίας ή διατήρησης, η 
αξία της οποίας θα καθορίζεται στη διακήρυξη. Ο χρόνος 
ισχύος της εγγύησης και κάθε ειδικότερος όρος καθορί¬ 
ζονται στη διακήρυξη. 

(δ) Εγγυητική επιστολή προκαταβολής 

1. Μετην υπογραφή της σύμβασης ο Ανάδοχος είναι δυ¬ 
νατόν να δικαιούται να λάβει προκαταβολή, εφόσον ο 
ίδιος το ζητήσει και υπάρχει σχετική πρόβλεψη στην προ¬ 
κήρυξη ή τα τεύχη δημοπράτησης του συγκεκριμένου 
διαγωνισμού. Ο Ανάδοχος, με την παραλαβή της προκα¬ 
ταβολής, πρέπει να καταθέτει ισόποση εγγυητική επιστο¬ 
λή προκαταβολής. Η προκαταβολή δεν μπορεί να είναι 
ανώτερη του 50% της συνολικής αξίας της οικείας σύμ¬ 
βασης. 

2. Η προκαταβολή είναι έντοκη από την ημερομηνία κα¬ 
ταβολής επιβαρυνόμενη με το ύψος επιτοκίου που καθο¬ 
ρίζεται με απόφαση του Υπουργού Οικονομικών, βάσει 
των διατάξεων του άρθρου 84 του Ν. 2362/1995, αναλο¬ 
γικά εφαρμοζόμενων. Η εγγυητική επιστολή προκαταβο¬ 
λής επιστρέφεται στον Ανάδοχο σύμφωνα με τα οριζόμε¬ 
να στη σύμβαση. 

(ε) Τύπος των εγγυητικών επιστολών. 

1. Οι εγγυητικές επιστολές των προηγουμένων παρα¬ 
γράφων, προέρχονται από αναγνωρισμένο τραπεζικό ή 
πιστωτικό ίδρυμα ή άλλο νομικό πρόσωπο που λειτουργεί 
νόμιμα στην Ελλάδα ή σε άλλο κράτος-μέλος της Ε.Ε. (ή 
του Ε.Ο.Χ.) και έχει το δικαίωμα έκδοσης εγγυητικών επι¬ 
στολών, σύμφωνα με τη νομοθεσία των κρατών-μελών 
της Ε.Ε. (ή του Ε.Ο.Χ.). 

2. Υπόδειγμα του περιεχομένου των εγγυητικών επι¬ 
στολών πρέπει να περιλαμβάνεται στα Τεύχη Δημοπρά¬ 
τησης και σε κάθε περίπτωση να δίνεται στους ενδιαφε¬ 
ρομένους από την Εταιρεία. 

3. Οι ως άνω εγγυητικές επιστολές πρέπει να είναι συ¬ 
ντεταγμένες στα ελληνικά. Σε περίπτωση που δεν είναι 
συντεταγμένες στα ελληνικά θα συνοδεύονται από επί¬ 
σημη μετάφρασή τους από την αρμόδια υπηρεσία του 
Υπουργείου Εξωτερικών. 

4. Στηνπερίπτωση κοινοπραξίας του ΚΒΣ, οι εγγυητικές 
επιστολές των προηγούμενων παραγράφων εκδίδονται 
στην επωνυμία αυτής και καλύπτουν την αλληλέγγυα και 
εις ολόκληρον ευθύνη όλων των κοινοπρακτούντων με¬ 
ρών, τα οποία και αναφέρονται στο σώμα της επιστολής. 
Σε κάθε άλλη περίπτωση ένωσης φυσικών ή νομικών προ¬ 
σώπων, οι εγγυητικές επιστολές μπορούν να είναι ενιαίες 
ή να είναι άθροισμα εγγυητικών επιστολών, εκάστη δε εξ 
αυτών θα καλύπτει την αλληλέγγυα και εις ολόκληρον ευ¬ 
θύνη όλων των συμπραττόντων μελών. Στη δεύτερη αυτή 
περίπτωση, τυχόν κατάπτωση θα αφορά το σύνολο των 
εγγυητικών επιστολών. 

5. Οι ανωτέρω εγγυητικές επιστολές περιλαμβάνουν 
τον όρο ότι ο εγγυητής παραιτείται από το δικαίωμα διαι- 
ρέσεως και διζήσεως και αναλαμβάνει την υποχρέωση να 
καταβάλει το ποσό της εγγύησης, χωρίς ουδεμία ένστα¬ 
ση ή αντίρρηση μέσα σε τρεις (3) ημέρες από σχετικό αί¬ 
τημα της εταιρείας. 

(στ) Αποκλίσεις. 

Σε περίπτωση τυχόν αντίφασης μεταξύ των όρων του 
παρόντος άρθρου περί εγγυητικών επιστολών με τα προ- 
βλεπόμενα στην προκήρυξη και τα τεύχη δημοπράτησης, 
υπερισχύουν τα προβλεπόμενα στην προκήρυξη και τα 
τεύχη δημοπράτησης. 

Άρθρο 13 

Τεχνικές προδιαγραφές 

1. Σε κάθε διακήρυξη και σύμβαση προμηθειών επισυ¬ 
νάπτονται οι τεχνικές προδιαγραφές του αγαθού ή ανα- 
φέρεται συγκεκριμένο πρότυπο (ευρωπαϊκό ή αναγνωρι¬ 
σμένου οργανισμού) ή προδιαγραφή (ενοποιημένη, άλ¬ 
λου φορέα). Οι τεχνικές προδιαγραφές καθορίζουν τα 
απαιτούμενα τεχνικά χαρακτηριστικά, ώστε τα υπό προ¬ 
μήθεια αγαθά να εκπληρώνουν το σκοπό για τον οποίο 
προορίζονται, όπως τα επίπεδα ποιότητας ή απόδοσης, 
την ασφάλεια, τις διαστάσεις, την ορολογία, τη συσκευα- 
σία, τη σήμανση κλπ. Δεν επιτρέπεται η αναγραφή στους 
όρους των διακηρύξεων τεχνικών προδιαγραφών, που 
αναφέρουν προϊόντα ορισμένης κατασκευής ή προέλευ¬ 
σης, ή μεθόδους επεξεργασίας οι οποίες έχουν σαν απο¬ 
τέλεσμα να ευνοούν ορισμένες επιχειρήσεις ή προϊόντα, 
εκτός εξαιρετικών περιπτώσεων κατά τις οποίες δεν είναι 
δυνατόν να διατυπωθούν διαφορετικά σαφείς προδια¬ 
γραφές της φύσεως των προς προμήθεια, ειδών, οπότε 
μπορεί να γίνεται αναφορά σε συγκεκριμένα εμπορικά 
σήματα κ.λ.π. με τον όρο όμως ότι θα συνοδεύεται η ανα¬ 
φορά αυτή με τις λέξεις "αντίστοιχο". Ειδικότερα δεν επι¬ 
τρέπεται να αναφέρονται οι τεχνικές προδιαγραφές σε 
εμπορικά σήματα, διπλώματα ευρεσιτεχνιών, τύπου ορι¬ 
σμένης προέλευσης ή παραγωγής, εκτός αν υποχρεωτι¬ 
κά συνοδεύονται από τις λέξεις "ή αντίστοιχα". Κατά τα 
λοιπά εφαρμόζεται το άρθρο 10 του Π.Δ. 57/2000, όπως 
εκάστοτε ισχύει. 

2. Οι τεχνικές προδιαγραφές σύμβασης υπηρεσιών πε¬ 
ριλαμβάνονται στα τεύχη δημοπράτησής της και στο κεί¬ 
μενο της σύμβασης που υπογράφεται μεταξύ Εταιρείας 
και αναδόχου και περιλαμβάνουν ενδεικτικά: 

- Το σκοπό και το γενικό αντικείμενο 

- Τ ο ειδικό αντικείμενο και τον καθορισμό των χαρακτη¬ 
ριστικών του 

- Τα τυχόν στάδια, φάσεις ή τμήματα υλοποίησης 

- Τη διάρκεια των επί μέρους σταδίων, φάσεων ή τμη¬ 
μάτων και την προβλεπόμενη συνολική διάρκεια υλοποίη¬ 
σης 

- Τον προϋπολογισμό της υπηρεσίας 

- Την τυχόν κατανομή του προϋπολογισμού στα επί μέ¬ 
ρους στάδια, φάσεις ή τμήματα 

- Την τυχόν αναγκαία μεθοδολογία παρακολούθησης 
της προόδου και παραλαβής της υπηρεσίας. 

Οι Τεχνικές Π ροδιαγραφές της υπό ανάθεση σύ μβασης 
πρέπει να περιγράφονται κατά τρόπον, ώστε να εξασφα¬ 
λίζεται η μεγαλύτερη δυνατή συμμετοχή υποψηφίων στις 
διαδικασίες για την ανάθεση. Πρέπει να είναι σαφώς δια¬ 
τυπωμένες. Κατά τα λοιπά εφαρμόζεται το άρθρο 10 του 
Π.Δ. 57/2000, όπως εκάστοτε ισχύει. 

Άρθρο 14 

Εναλλακτικές Προσφορές 

Δυνατότητα υποβολής εναλλακτικών προσφορών υφί- 
σταται στους διαγωνισμούς που διεξάγει η Εταιρεία, σύμ¬ 
φωνα μετά ειδικότερα προβλεπόμενα στο άρθρο 21 παρ. 
3 και 4 του Π.Δ. 57/2000, όπως εκάστοτε ισχύει. 

Άρθρο 15 

Υπεργολαβική ανάθεση 

Δυνατότητα υπεργολαβικής ανάθεσης υφίσταται 
στους διαγωνισμούς που διεξάγει η Εταιρεία, σύμφωνα 
με τα ειδικότερα προβλεπόμενα στο άρθρο 15 του Π.Δ. 
57/2000, όπως εκάστοτε ισχύει. 


Άρθρο 16 

Συμμετοχή κοινοπραξιών ή συμπράξεων 

Δυνατότητα συμμετοχής κοινοπραξιών ή συμπράξεων 
ή εν γένει ενώσεων προμηθευτών ή παρεχόντων υπηρε¬ 
σιών, υφίσταται στους διαγωνισμούς που διεξάγει η Εται¬ 
ρεία, σύμφωνα με τα ειδικότερα προβλεπόμενα στο άρ¬ 
θρο 20 του Π.Δ. 57/2000, όπως εκάστοτε ισχύει. 

ΚΕΦΑΛΑΙΟ Ε' 

ΠΑΡΑΛΑΒΗ ΚΑΙ ΑΞΙΟΛΟΓΗΣΗ ΠΡΟΣΦΟΡΩΝ 

Άρθρο 17 

Επιτροπές 

1. Για τις ανάγκες εφαρμογής των διατάξεων του παρό¬ 
ντος Κανονισμού και για κάθε διαδικασία ανάθεσης ορι¬ 
σμένης σύμβασης, συστήνεται Επιτροπή Διαγωνισμού 
(Ε.Δ.), η οποία αποτελείται από τρία (3) έως επτά (7) μέλη 
και έχει τις ακόλουθες αρμοδιότητες: 

α) Είναι υπεύθυνη για την παραλαβή από την αρμόδια 
υπηρεσία της Εταιρείας των προσφορών σε συγκεκριμέ¬ 
νο διαγωνισμό, μεριμνώντας για την τήρηση των όρων 
των τευχών δημοπράτησης του διαγωνισμού και των δια¬ 
τάξεων του παρόντος. 

β) Αξιολογεί τις προσφορές που υποβλήθηκαν και ειση- 
γείταιτο αποτέλεσμα του διαγωνισμού. 

2. Σε περίπτωση, που κρίνεται σκόπιμο ή αναγκαίο λόγω 
του συμβατικού αντικειμένου ή των εξειδικευμένων χαρα¬ 
κτηριστικών των ζητουμένων προϊόντων, η Εταιρεία μπο¬ 
ρεί αντί της ως άνω Επιτροπής Διαγωνισμού να συνιστά 
δύο επιτροπές ως εξής: 

α) Επιτροπή Διεξαγωγής Διαγωνισμού (Ε.Δ.Δ.), η οποία 
ασκεί τις αρμοδιότητες που προβλέπονται παραπάνω 
στην παρ. 1 περ. (α) του παρόντος άρθρου. Η Ε.Δ.Δ. απο- 
τελείται από τρία (3) έως πέντε (5) μέλη. 

β) Επιτροπή Αξιολόγησης Προσφορών (ΕΑΠ), η οποία 
ασκεί τις αρμοδιότητες που προβλέπονται παραπάνω 
στην παρ. 1 περ. (β) του παρόντος άρθρου. Η ΕΑΠ αποτε- 
λείται από τρία (3) έως επτά (7) μέλη. 

3. Οι ως άνω Επιτροπές (Ε.Δ., Ε.Δ.Δ. και Ε.Α.Π., ανάλο¬ 
γα με την περίσταση) συγκροτούνται με απόφαση του αρ¬ 
μοδίου οργάνου της Εταιρείας, και αποτελούνται από 
πρόσωπα που μπορεί να είναι στελέχη της Εταιρείας ή/ 
και τρίτα πρόσωπα με ειδικά επιστημονικά, τεχνικά, εμπει¬ 
ρικά ή άλλα προσόντα που αρμόζουν στο αντικείμενο της 
ανάθεσης. Ένα μέλος κάθε Επιτροπής ορίζεται αντίστοι¬ 
χα ως Πρόεδρός της. 

4. Με απόφαση του Διοικητικού Συμβουλίου της Εται¬ 
ρείας μπορεί να ορίζονται μόνιμες επιτροπές του παρό¬ 
ντος άρθρου, με μέγιστη διάρκεια θητείας ενός έτους, για 
τη διενέργεια αναθέσεων ορισμένης κατηγορίας ή ορι¬ 
σμένου ποσού. 

5. Με απόφαση του Διοικητικού Συμβουλίου της Εται¬ 
ρείας μπορεί να ορίζεται αποζημίωση των μελών των ανω¬ 
τέρω Επιτροπών. 

Άρθρο 18 

Παραλαβή προσφορών 

1. Οι διαγωνισμοί διεξάγονται σε τόπο και χρόνο που 
ορίζεται στην Προκήρυξη. Οι προσφορές υποβάλλονται 
την ημέρα και ώρα που ορίζουν τα σχετικά τεύχη δημο¬ 
πράτησης και σύμφωνα με τους ειδικότερους όρους αυ¬ 
τών και τον παρόντα Κανονισμό. Περιλαμβάνουν δε τα έγ¬ 
γραφα, πιστοποιητικά και λοιπά στοιχεία που καθορίζο¬ 
νται στατεύχη δημοπράτησης. 

2. Οι ενδιαφερόμενοι υποβάλλουν την προσφορά τους 
είτε καταθέτοντάς την αυτοπροσώπως ή με ειδικά προς 
τούτο εξουσιοδοτημένο εκπρόσωπό τους, είτε αποστέλ- 
λοντάς την ταχυδρομικά με συστημένη επιστολή ή ιδιωτι¬ 
κό ταχυδρομείο (οουιτίβι·) στην διεύθυνση που αναγρά¬ 
φεται στα τεύχη δημοπράτησης. Στην περίπτωση της τα¬ 
χυδρομικής αποστολής, η Εταιρεία ουδεμία ευθύνη 
φέρει για την εμπρόθεσμη παραλαβή της προσφοράς ή 
για το περιεχόμενο των φακέλων που την συνοδεύουν. 

3. Όλες οι προσφορές κατά την παραλαβή τους κατα- 
χωρούνται είτε στο γενικό πρωτόκολλο της Εταιρείας εί¬ 
τε σε ειδικό πρωτόκολλο, και σε κάθε φάκελο σημειώνε¬ 
ται ο σχετικός αριθμός πρωτοκόλλου και η ημερομηνία 
και ώρα καταχώρισης. Η υπηρεσία πρωτοκόλλου της 
Εταιρείας παραδίδει στην αρμόδια Επιτροπή τις προσφο¬ 
ρές που τυχόν απεστάλησαν ταχυδρομικά έναντι αποδεί- 
ξεως ή με υπηρεσία διακίνησης εγγράφων. 

4. Προσφορές εκπρόθεσμες δεν γίνονται δεκτές σε κα¬ 
μία περίπτωση από την Εταιρεία, επιστρέφονται δε στους 
αποδέκτες τους χωρίς να ανοιχθούν, ακόμη και εάν η κα¬ 
θυστέρηση οφείλεται σε λόγους ανωτέρας βίας, εκτός 
εάν η επίδοση των προσφορών που έχει ήδη αρχίσει κατά 
την καθορισμένη ημέρα και ώρα συνεχίζεται χωρίς διακο¬ 
πή μέχρι και την υποβολή των προσφορών όλων των δια- 
γωνιζομένων. Η επιστροφή των εκπρόθεσμων προσφο¬ 
ρών γίνεται μετά από έγγραφη ειδοποίηση των ενδιαφε¬ 
ρομένων για την παραλαβή τους, η οποία περιλαμβάνει 
και τους λόγους επιστροφής των προσφορών. Εάν οι εν¬ 
διαφερόμενοι δεν παραλάβουν τις προσφορές τους 
εντός διμήνου από την ειδοποίησή τους, οι προσφορές 
καταστρέφονται από την αρμόδια επιτροπή της Εταιρεί¬ 
ας. 

5. Οι προσφορές κατατίθενται μέσα σε σφραγισμένο 
φάκελο, που περιλαμβάνει επί ποινή αποκλεισμού όλα 
όσα καθορίζονται στην προκήρυξη. Ο γενικός αυτός φά¬ 
κελος, εκτός αν ορίζεται διαφορετικά στην διακήρυξη του 
διαγωνισμού και τα τεύχη δημοπράτησης, περιέχει τρεις 
επί μέρους, ανεξάρτητους, σφραγισμένους υποφακέ- 
λους, δηλαδή (α) "Φάκελο Δικαιολογητικών Συμμετοχής", 
ο οποίος περιέχει τα νομιμοποιητικά στοιχεία και τα άλλα 
απαραίτητα δικαιολογητικά, (β) "Φάκελο Τεχνικής Προ¬ 
σφοράς", ο οποίος περιέχει τα στοιχεία της τεχνικής προ¬ 
σφοράς του διαγωνιζόμενου και (γ) "Φάκελο Οικονομικής 
Προσφοράς", ο οποίος περιέχει την οικονομική προσφο¬ 
ρά του διαγωνιζόμενου. Όλοι οι επί μέρους φάκελοι ανα¬ 
γράφουν την επωνυμία του διαγωνιζομένου, τον τίτλο της 
προς ανάθεση σύμβασης και τον τίτλο του φακέλου. Απα¬ 
γορεύεται η χρήση αυτοκόλλητων φακέλων που είναι δυ¬ 
νατόν να αποσφραγιστούν και να επανασφραγιστούν χω¬ 
ρίς να αφήσουν ίχνη. 

6. Με την επιφύλαξη του άρθρου 5 του Ν. 2522/1997, οι 
συμμετέχοντες σε διαγωνισμό δεν δικαιούνται καμία απο¬ 
ζημίωση για δαπάνες σχετικές με τη σύνταξη και υποβο¬ 
λή των προσφορών. 

Άρθρο 19 

Αξιολόγηση των Προσφορών 

1. Η αποσφράγιση, έλεγχος και αξιολόγηση των φακέ- 
λωντης προσφοράς γίνεται από την αρμόδια Επιτροπή με 
την διαδικασία και στον χρόνο που ορίζεται στα τεύχη δη¬ 
μοπράτησης ή γνωστοποιείται στους διαγωνιζόμενους 
σύμφωνα με αυτά. Η ημέρα συνεδρίασης, η ώρα έναρξης 
καθώς και η ενδεχόμενη διακοπή και επανέναρξη αυτών 


ορίζονται από τον αρμόδιο πρόεδρο της επιτροπής, σύμ¬ 
φωνα και με τα τυχόν ειδικότερα οριζόμενα στα τεύχη δη¬ 
μοπράτησης. 

2. Η αρμόδια Επιτροπή παραλαμβάνει και αριθμεί την 
προσφορά του κάθε συμμετέχοντα, αποσφραγίζει δημό¬ 
σια τον φάκελο προσφοράς και τον "Φάκελο Δικαιολογη- 
τικών Συμμετοχής" και αριθμεί και μονογράφειτα έγγρα¬ 
φα που βρίσκονται μέσα σε αυτόν. Οι πράξεις της αρίθ¬ 
μησης και μονογραφής αρκεί να γίνονται από ένα 
οιοδήποτε μέλος της Επιτροπής. Στη συνέχεια ελέγχει, 
σύμφωνα μετά ειδικότερα οριζόμενα στη προκήρυξη, κα¬ 
τά πόσον οι υποψήφιοι πληρούν όλες τις τυπικές και ου¬ 
σιαστικές προϋποθέσεις συμμετοχής τους στο διαγωνι¬ 
σμό. Μετην ολοκλήρωση της διαδικασίας ελέγχου των δι- 
καιολογητικών συμμετοχής, η Επιτροπή ανακοινώνει 
δημοσίως, τα ονόματα των διαγωνιζομένων που αποκλεί¬ 
ονται από την περαιτέρω συμμετοχή τους στο διαγωνι¬ 
σμό, καθώς και τους λόγους αποκλεισμού κάθε ενός από 
αυτούς. Ακολούθως, η Επιτροπή Διενέργειας του Διαγω¬ 
νισμού αποσφραγίζει δημόσια τον Φάκελο Τεχνικής Προ¬ 
σφοράς και αριθμεί και μονογράφει τα έγγραφα που βρί¬ 
σκονται μέσα σε αυτόν. Οι πράξεις της αρίθμησης και μο¬ 
νογραφής αρκεί να γίνονται από ένα οιοδήποτε μέλος της 
Επιτροπής. Ο Φάκελος Οικονομικής Προσφοράς δεν 
αποσφραγίζεται, μονογράφεται από όλα τα μέλη της Επι¬ 
τροπής και φυλάσσεται από τον Πρόεδρο αυτής. 

3. Στους αποκλεισθέντες από το διαγωνισμό υποψηφί¬ 
ους - μετά την εκδίκαση τυχόν ενστάσεών τους - επιστρέ- 
φονται οι Φάκελοι Τεχνικής και Οικονομικής προσφοράς 
τους, χωρίς να ανοιγούν. Κατά του αποκλεισμού υποψη¬ 
φίου επιτρέπεται η υποβολή ένστασης, σύμφωνα με το 
άρθρο 22 του παρόντος. 

4. Ακολουθεί η εξέταση, η αξιολόγηση του περιεχομέ¬ 
νου του "Φακέλου Τεχνικής Προσφοράς" σε κλειστή συ¬ 
νεδρίαση, καθώς και η βαθμολόγηση της τεχνικής προ¬ 
σφοράς κάθε διαγωνιζόμενου, σύμφωνα και με τα ειδικό¬ 
τερα οριζόμενα, τα κριτήρια και τους συντελεστές που 
ορίζονται τεύχη δημοπράτησης. Είναι δυνατόν στους 
όρους του διαγωνισμού, να τίθεται ένα κατώτατο όριο 
στην βαθμολόγηση των τεχνικών προσφορών, κάτω από 
το οποίο οι υποβληθείσες τεχνικές προσφορές θεωρού¬ 
νται τεχνικώς απαράδεκτες. Στην περίπτωση αυτή δεν 
αποσφραγίζονται οι "Φάκελοι Οικονομικών Προσφορών", 
αλλά επιστρέφονται αυτούσιοι στους διαγωνιζόμενους, 
των οποίων οι τεχνικές προσφορές κρίθηκαν απαράδε¬ 
κτες. Πριντη βαθμολόγηση, είναι δυνατόν η Επιτροπή να 
καλέσει τους προσφέροντες εντός ορισμένης προθε¬ 
σμίας να αναλύσουν προφορικά τις θέσεις τους και να 
απαντήσουν σε τυχόν ερωτήσεις των μελών της. Στην πε¬ 
ρίπτωση αυτή, εάν ένας διαγωνιζόμενος δεν προσέλθει 
στη συνέντευξη αυτή, αποκλείεται από την περαιτέρω 
διαδικασία αξιολόγησης. Συντάσσεται, τέλος, Πίνακας 
Βαθμολογίας των διαγωνιζομένων κατά φθίνουσα σειρά 
αξιολόγησης, δημοσιεύεται δια αναρτήσεως στην έδρα 
της Εταιρείας και κοινοποιείται στους διαγωνιζόμενους. 
Στον παραπάνω πίνακα αναφέρονται και οι διαγωνιζόμε- 
νοι, οι προσφορές των οποίων δεν ανταποκρίνονται στις 
ουσιώδεις απαιτήσεις και όρους των τεχνικών προδια¬ 
γραφών, καθώς και οι λόγοι αποκλεισμού τους. Κατά του 
ως άνω πίνακα επιτρέπεται η υποβολή ενστάσεως, σύμ¬ 
φωνα με το άρθρο 22 του παρόντος. 

5. Στη συνέχεια, η αρμόδια Επιτροπή του Διαγωνισμού 
συνέρχεται σε νέα δημόσια συνεδρίαση για την απο- 

σφράγιση του Φακέλου της Οικονομικής Προσφοράς, 
αρμοδίως γνωστοποιούμενη εγγράφως σε όλους τους 
διαγωνιζόμένους. Οι υποψήφιοι μπορούν, εάν το επιθυ¬ 
μούν, να είναι παρόντες δια του νομίμου εκπροσώπου 
τους ή δια ενός εκπροσώπου τους, νομίμως και ειδικώς 
προς τούτο εξουσιοδοτημένου, κατά την αποσφράγιση 
του Φακέλου Οικονομικής Προσφοράς τους. 

6. Η Επιτροπή Διενέργειας του Διαγωνισμού αποσφρα¬ 
γίζει δημόσια τον "Φάκελο Οικονομικής Προσφοράς", 
αριθμεί και μονογράφει τα έγγραφα που βρίσκονται μέσα 
σε αυτόν. Οι πράξεις της αρίθμησης και μονογραφής αρ¬ 
κεί να γίνονται από ένα οιοδήποτε μέλος της Επιτροπής. 
Ακολουθεί η εξέταση και αξιολόγηση του περιεχομένου 
του "Φακέλου Οικονομικής Προσφοράς", σε κλειστή συ¬ 
νεδρίαση, όπου απαιτείται, σύμφωνα με τα ειδικότερα 
οριζόμενα στα τεύχη δημοπράτησης. Η Επιτροπή μπορεί 
να καλέσει τους υποψήφιους εντός ορισμένης προθε¬ 
σμίας να δώσουν διευκρινίσεις επί των στοιχείων του Φα¬ 
κέλου. Στην περίπτωση αυτή, εάν ένας διαγωνιζόμενος 
δεν προσέλθει ενώπιον της Επιτροπής Διενέργειας του 
Διαγωνισμού προς παροχή διευκρινίσεων, αποκλείεται 
από το διαγωνισμό. Στη συνέχεια βαθμολογείται η οικο¬ 
νομική προσφορά κάθε διαγωνιζόμενου, όπου απαιτείται, 
σύμφωνα με τα κριτήρια και τους συντελεστές που προ¬ 
καθορίζονται στη προκήρυξη, γίνεται ο συσχετισμός τε¬ 
χνικής και οικονομικής προσφοράς και συντάσσεται ο τε¬ 
λικός Πίνακας Βαθμολογίας των διαγωνιζομένων κατά 
φθίνουσα σειρά αξιολόγησης. Ο Πίνακας δημοσιεύεται 
δια αναρτήσεως στην έδρα της Εταιρείας και κοινοποιεί¬ 
ται στους ενδιαφερομένους. Κατά του πίνακα επιτρέπε¬ 
ται η υποβολή ενστάσεως. Από τον πίνακα αυτόν προκύ¬ 
πτει και ο προτεινόμενος από την αρμόδια Επιτροπή ανά- 
δοχος του διαγωνισμού. 

7.0 πίνακας, μαζί μετιςτυχόν υποβληθείσες ενστάσεις, 
διαβιβάζεται στο όργανο της Εταιρείας που είναι αρμόδιο 
για τη λήψη απόφασης σύμφωνα με το άρθρο 3 του πα¬ 
ρόντος Κανονισμού, προς κρίση. Το αρμόδιο όργανο 
αποφαίνεται επί των ενστάσεων κατά την απόλυτη κρίση 
του, αποφασίζει για το αποτέλεσμα του διαγωνισμού και 
ανακηρύσσειτον ανάδοχο της δημοπρατούμενης σύμβα¬ 
σης. 

8. Το αρμόδιο όργανο σύμφωνα με το άρθρο 3 του πα¬ 
ρόντος Κανονισμού μπορεί να μην αναθέσει τη σύμβαση 
στον προτεινόμενο από την Επιτροπή, αλλά να προχωρή¬ 
σει στην κρίση των επόμενων υποψηφίων κατά σειρά, 
εφόσον μετά από πλήρη αιτιολόγηση, ο προτεινόμενος 
από την Επιτροπή δεν ικανοποιεί τα κριτήρια ανάθεσης, 
για λόγους που ανάγονται στα τεχνικά ή οικονομικά στοι¬ 
χεία της προφοράς του. 

ΚΕΦΑΛΑΙΟ ΣΤ 
ΑΝΑΘΕΣΗ ΣΥΜΒΑΣΗΣ 

Άρθρο 20 
Κριτήρια ανάθεσης 

1. Τα κριτήρια με βάση τα οποία η Εταιρεία αναθέτει την 
δημοπρατούμενη σύμβαση μπορεί να είναι κατά περί¬ 
πτωση: α) η χαμηλότερη τιμή ή β) η πλέον συμφέρουσα 
από οικονομική άποψη προσφορά. 

2. Η Εταιρεία προκαθορίζει σε κάθε περίπτωση το βασι¬ 
κό κριτήριο ανάθεσης της δημοπρατούμενης σύμβασης 
στην προκήρυξη. Στην ίδια διακήρυξη ή στα τεύχη δημο¬ 
πράτησης καθορίζονται επίσης τα επί μέρους κριτήρια 


αξιολόγησης των τεχνικών προσφορών. Τα επιμέρους 
κριτήρια συνδέονται με την συγκεκριμένη σύμβαση και 
μπορεί να είναι ιδίως: 

ί. για συμβάσεις προμηθειών η τιμή, η προθεσμία παρά¬ 
δοσης, το κόστος εγκατάστασης, λειτουργίας και συντή¬ 
ρησης, όταν αυτά καθορίζονται στη διακήρυξη, η ποιότη¬ 
τα, η αποδοτικότητα, τα τεχνικά πλεονεκτήματα, τα αι¬ 
σθητικά και λειτουργικά χαρακτηριστικά, η τεχνική αξία, η 
τεχνική υποστήριξη και εξυπηρέτηση μετά την πώληση, η 
παρεχόμενη εγγύηση καλής λειτουργίας ή διατήρησης, η 
εξασφάλιση ύπαρξης ανταλλακτικών, η τυχόν απαιτούμε- 
νη ομοιογένεια του υλικών προς άλλα που ήδη χρησιμο¬ 
ποιούνται από την Εταιρεία και κάθε άλλο συναφές με τα 
υπό προμήθεια υλικά στοιχείο. 

ϋ. για συμβάσεις υπηρεσιών η τιμή, η προτεινόμενη με¬ 
θοδολογία, η εμπειρία, η ικανότητα των διαγωνιζομένων 
σε σχέση με τις απαιτήσεις του έργου, η προτεινόμενη 
ομάδα έργου, τα παραδοτέα, η προθεσμία εκτέλεσης ή 
παράδοσης, η τεχνική υποστήριξη και εξυπηρέτηση μετά 
την παροχή υπηρεσίας, η παροχή εγγύησης καλής εκτέ¬ 
λεσης και κάθε άλλο σχετικά με την παρεχόμενη υπηρε¬ 
σία στοιχείο. 

Άρθρο 21 

Αιτιολόγηση ασυνήθιστα χαμηλών προσφορών 

1. Η Εταιρεία μπορεί με τα τεύχη δημοπράτησης να θέ¬ 
τει επί ποινή αποκλεισμού όριο έκπτωσης στην οικονομι¬ 
κή προσφορά των διαγωνιζομένων. 

2. Εάν δεν ορίζεται ανώτατο όριο έκπτωσης στα τεύχη 
δημοπράτησης, σε περίπτωση η Εταιρεία θεωρήσει ότι η 
προσφορά ενός διαγωνιζόμενου είναι υπερβολικά χαμη¬ 
λή σε σχέση με το αντικείμενο της δημοπρατούμενης 
σύμβασης, καλεί, πριν απορρίψει την προσφορά, τον δια- 
γωνιζόμενο να αιτιολογήσει εγγράφως την σύνθεση της 
προσφοράς του και εξακριβώνει αυτή την σύνθεση, λαμ- 
βάνοντας υπόψη τις δοθείσες διευκρινίσεις (επαλήθευση 
προσφορών), σύμφωνα και με τα ειδικότερα οριζόμενα 
στο άρθρο 21 του Π.Δ. 57/2000, όπως εκάστοτε αυτό 
ισχύει. 

Άρθρο 22 

Ενστάσεις 

1. Για κάθε πράξη ή παράλειψη της Εταιρείας αναφορι¬ 
κά με διενεργούμενο διαγωνισμό είναι δυνατόν να ασκη¬ 
θεί ένσταση από οποιονδήποτε έχει έννομο συμφέρον. 
Όλες οι ενστάσεις απευθύνονται στην Εταιρεία, υποβάλ¬ 
λονται στην έδρα της και παραλαμβάνονται από την αρ¬ 
μόδια επιτροπή. Επί αυτών αποφαίνονται τα αρμόδια όρ¬ 
γανα της Εταιρείας, σύμφωνα με το άρθρο 3 παρ. 2 του 
παρόντος Κανονισμού, μετά από εισήγηση της αρμόδιας 
επιτροπής. 

2. Ένσταση κατά της Προκήρυξης ασκείται εντός ανα¬ 
τρεπτικής προθεσμίας πέντε (5) ημερών από την τελευ¬ 
ταία δημοσίευση της. Ένσταση κατά της αναλυτικής δια¬ 
κήρυξης καιτωντευχών δημοπράτησης εν γένει ασκείται 
εντός ανατρεπτικής προθεσμίας πέντε (5) ημερών από 
την λήξη της προθεσμίας παραλαβής τους. Ένσταση κα¬ 
τά της διαδικασίας και των πράξεων διενέργειας του δια¬ 
γωνισμού ασκείται εντός ανατρεπτικής προθεσμίας πέ¬ 
ντε (5) ημερών από την δημοσίευση ή κοινοποίηση της 
προσβαλλόμενης πράξης ή την τέλεση της διαδικαστικής 
ενέργειας. Ένσταση κατά της απόφασης κατακύρωσης ή 
ανάθεσης της δημοπρατούμενης σύμβασης ασκείται 
εντός ανατρεπτικής προθεσμίας πέντε (5) ημερών από 

την δημοσίευση του αποτελέσματος του διαγωνισμού 
σύμφωνα με το άρθρο 23 παρ. 5 του παρόντος Κανονι¬ 
σμού 

3. Ειδικά για τον συνοπτικό διαγωνισμό, το σύνολο των 
ανωτέρω προθεσμιών για την άσκηση ένστασης ορίζεται 
σε δύο (2) εργάσιμες ημέρες. 

4. Για τις συμβάσεις που εμπίπτουν στο πεδίο εφαρμο¬ 
γής του Π.Δ. 57/2000, εφαρμόζεται παράλληλα ο Ν. 
2522/1997, όπως εκάστοτε ισχύει. 

Άρθρο 23 

Κατακύρωση Διαγωνισμού 

1. Κάθε διαγωνισμός της Εταιρείας κατακυρώνεται με 
απόφαση του αρμοδίου οργάνου της μετά την εξέταση 
τυχόν ενστάσεων. 

2. Η Εταιρεία μπορεί, κατά την ελεύθερη κρίση της και 
αζημίως γι’ αυτήν, να ματαιώσει ορισμένο διαγωνισμό σε 
κάθε στάδιο της διαδικασίας, ενδεικτικά και όχι περιορι¬ 
στικά για (α) παράτυπη διεξαγωγή, εφόσον από την πα¬ 
ρατυπία επηρεάζεται το αποτέλεσμα της διαδικασίας, (β) 
εάν το αποτέλεσμα της διαδικασίας κρίνεται αιτιολογη¬ 
μένα μη ικανοποιητικό για την Εταιρεία, (γ) εάν ο ανταγω¬ 
νισμός υπήρξε ανεπαρκής ή εάν υπάρχουν σοβαρές εν¬ 
δείξεις ότι έγινε συνεννόηση των διαγωνιζομένων προς 
αποφυγή πραγματικού ανταγωνισμού, (δ) εάν υπήρξε αλ¬ 
λαγή των αναγκώντης Εταιρείας. Στις περιπτώσεις αυτές 
η Εταιρεία μπορεί να προχωρήσει σε νέα διαδικασία ανά¬ 
θεσης με τους ίδιους ή τροποποιημένους όρους ή να προ¬ 
χωρήσει στην ανάθεση κατά οποιονδήποτε άλλο τρόπο 
που προβλέπεται στον παρόντα Κανονισμό. 

3. Η Εταιρεία μπορεί κατά την ελεύθερη κρίση της να 
κατακυρώσει μέρος μόνο της συνολικής ποσότητας της 
δημοπρατούμενης προμήθειας ή υπηρεσίας, η οποία δεν 
δύναται να είναι μικρότερη του ημίσεως της αρχικά δημο¬ 
πρατούμενης προμήθειας ή υπηρεσίας. Η Εταιρεία μπο¬ 
ρεί να κατακυρώσει ποσότητα μεγαλύτερη από την πο¬ 
σότητα της διακήρυξης μέχρι ποσοστό 30%, εφόσον αυ¬ 
τό προβλέπεται στη διακήρυξη. 

4. Η Εταιρεία μπορεί κατά την ελεύθερη κρίση της να 
κατακυρώσει το διαγωνισμό σε περισσότερους προμη¬ 
θευτές ή παρέχοντες υπηρεσίες με ισότιμες ή ισοδύνα¬ 
μες προσφορές, εφόσον πρόκειται για υλικό ή υπηρεσία 
διαιρετή. Εάντο υλικό ή η υπηρεσία δεν είναι διαιρετά, τό¬ 
τε ο Ανάδοχος επιλέγεται με κλήρωση. 

5. Οι αποφάσεις της Εταιρείας αναφορικά με διενερ- 
γούμενο διαγωνισμό δημοσιεύονται με ανάρτησή της 
στην έδρα της Εταιρείας, κοινοποιούνται δε στους συμ- 
μετέχοντες ή/ και στον ανάδοχο με επιστολή, τηλεομοιο¬ 
τυπία ή άλλο πρόσφορο μέσο. 

Άρθρο 24 
Σύναψη σύμβασης 

1. Με εξαίρεση τις συμβάσεις που η αξία τους είναι μέ- 
χριτου ποσού των ευρώ δέκα χιλιάδων, (€ 10.000), η Εται¬ 
ρεία καταρτίζει έγγραφη σύμβαση με τον ανάδοχο, σύμ¬ 
φωνα τους όρουςτης προκήρυξης καιτηνπροσφοράτου 
αναδόχου. Τατεύχη δημοπράτησης και όλα τα τυχόν συ¬ 
νοδευτικά έγγραφα που περιγράφονται στην προκήρυξη 
αποτελούν αναπόσπαστο μέρος της οικείας σύμβασης. Η 
Σύμβαση δεν μπορεί να περιλαμβάνει όρους αντίθετους 
από το περιεχόμενο των τευχών δημοπράτησης του δια¬ 
γωνισμού. 

2. Η σύμβαση προμήθειας περιλαμβάνει τουλάχιστον 
τα κάτωθι στοιχεία: 


- τα πρόσωπα των συμβαλλομένων και οι εκπρόσωποί 
τους 

- η ποσότητα, το είδος και τα τεχνικά χαρακτηριστικά 
των υπό προμήθεια αγαθών (περιγραφή του συμβατικού 
αντικειμένου) 

- ο τόπος και η διαδικασία παράδοσης και παραλαβής 
των υπό προμήθεια αγαθών 

- οι τυχόν επιμέρους φάσεις ή τμή ματα της προμήθειας 

- η αμοιβή και ο τρόπος καταβολής της 

- η προθεσμία ή η διάρκεια υλοποίησης του συνόλου 
της προμήθειας, καθώς και των επιμέρους φάσεώντης 

- τα παραδοτέα και το χρονοδιάγραμμα παράδοσής 
τους 

- οι εγγυήσεις για την καλή εκτέλεση της σύμβασης και 
οι ποινικές ρήτρες για την τυχόν υπαίτια υπέρβαση των 
προθεσμιών εκτέλεσης της προμήθειας 

- οι λοιπές υποχρεώσεις των συμβαλλομένων 

- ο τρόπος παρακολούθησης της εκτέλεσης της προμή¬ 
θειας 

- το εφαρμοστέο δίκαιο 

- η μεθοδολογία τυχόν τροποποίησης της σύμβασης, 
λύσης της σύμβασης και επίλυσης διαφορών 

3. Στη σύμβαση ανάθεσης της υπηρεσίας περιλαμβά¬ 
νονται τουλάχιστον τα κάτωθι απαραίτητα στοιχεία: 

- τα πρόσωπα των συμβαλλομένων και οι εκπρόσωποί 
τους 

- η περιγραφή του συμβατικού αντικειμένου 

- οι τυχόν επιμέρους φάσεις ή τμήματα της υπηρεσίας 

- η αμοιβή και ο τρόπος καταβολής της 

- ο τόπος και οι διαδικασίες παράδοσης και παραλαβής 
της υπηρεσίας 

- η προθεσμία ή η διάρκεια υλοποίησης του συνόλου 
της υπηρεσίας, καθώς και των επιμέρους φάσεώντης 

- τα παραδοτέα και το χρονοδιάγραμμα υποβολής τους 

- οι εγγυήσεις για την καλή εκτέλεση της σύμβασης και 
οι ποινικές ρήτρες για την τυχόν υπαίτια υπέρβαση των 
προθεσμιών εκτέλεσης της υπηρεσίας 

- οι λοιπές υποχρεώσεις των συμβαλλομένων 

- ο τρόπος παρακολούθησης της εκτέλεσης της υπηρε¬ 
σίας 

- το εφαρμοστέο δίκαιο 

- η μεθοδολογία τυχόν τροποποίησης της σύμβασης, 
λύσης της σύμβασης και επίλυσης διαφορών 

4. Η απόφαση της Εταιρείας για την ανάθεση της σύμ¬ 
βασης κοινοποιείται εγγράφως στον ανάδοχο. Ο ανάδο¬ 
χος καλείται εντός το πολύ δέκα (10) ημερών να προσέλ- 
θει για την υπογραφή της σε καθορισμένη από την ανα¬ 
λυτική διακήρυξη προθεσμία. Η προθεσμία αυτή δεν 
μπορεί να είναι μικρότερη των επτά (7) ημερών, ούτε με¬ 
γαλύτερη των τριάντα (30) ημερών από την ημερομηνία 
της προηγούμενης ειδοποίησης. Δύναται πάντως να πα- 
ρατείνεται με απόφαση της Εταιρείας. 

5. Στις συμβάσεις υπηρεσιών, τα παραδοτέα βάσει της 
συναφθείσας σύμβασης αποτελούν ιδιοκτησία της Εται¬ 
ρείας η οποία από την παραλαβή τους και την ολοσχερή 
καταβολή του συμβατικού τιμήματος στον ανάδοχο δύ- 
ναται να τα επεκτείνει, τροποποιεί, διαθέτει ή άλλως πως 
εκμεταλλεύεται στα πλαίσια εκπλήρωσηςτου σκοπού της 
χωρίς προηγούμενη άδεια του αναδόχου, καθώς και τρί¬ 
των που εμπλέκονται στη διαδικασία παραγωγής ή εκτέ¬ 
λεσής τους. 

Άρθρο 25 

Επέκταση - Συμπλήρωση - Τροποποίηση σύμβασης 

1. Σε περίπτωση, που κατά την διάρκεια υλοποίησης της 
σύμβασης δημιουργηθεί η ανάγκη επέκτασης, συμπλή¬ 
ρωσης ή τροποποίησής της, ο ανάδοχος υποχρεούται να 
προβεί στην πραγματοποίηση του συμπληρωματικού 
αντικειμένου που τυχόν του ανατίθεται, έναντι ανάλογης 
αμοιβής. Ο ανάδοχος καλείται να υπογράψει την συμπλη¬ 
ρωματική σύμβαση εντός προθεσμίας που καθορίζεται με 
την κοινοποίηση του περιεχομένου της εν λόγω σύμβα¬ 
σης. 

2. Η προϋπολογιζόμενη συνολική αξία των συμβάσεων 
που ανατίθενται για συμπληρωματικές υπηρεσίες δεν 
μπορεί να υπερβαίνει σε αξία το πενήντα τοις εκατό (50%) 
της αρχικής σύμβασης. 

ΚΕΦΑΛΑΙΟ Ζ' 

ΠΑΡΑΚΟΛΟΥΘΗΣΗ ΚΑΙ ΠΑΡΑΛΑΒΗ 
ΠΡΟΜΗΘΕΙΩΝ ΚΑΙ ΥΠΗΡΕΣΙΩΝ 

Άρθρο 26 

Παρακολούθηση Εκτέλεσης 

1. Η Εταιρεία μπορεί να ορίζει ένα ή περισσότερα πρό¬ 
σωπα για την παρακολούθηση της εκτέλεσης ορισμένης 
σύμβασης (επιβλέπων). Ανάλογα με την φύση της σύμβα¬ 
σης είναι δυνατόν να ορίζεται ως επιβλέπων και εξειδι- 
κευμένος εξωτερικός ειδικός σύμβουλος ή ομάδα εξειδι- 
κευμένων συμβούλων. 

2. Ο επιβλέπων παρακολουθεί και ελέγχει την εκτέλεση 
της οικείας σύμβασης κατά τα τυχόν επιμέρους στάδια, 
φάσεις ή τμήματά της, ιδίως δε προσκαλεί τον ανάδοχο 
να παρουσιάσει την πρόοδο υλοποίησης της σύμβασης, 
του ζητεί εξηγήσεις και διευκρινίσεις, μεταφέρει τις οδη¬ 
γίες και κατευθύνσεις της Εταιρείας κλπ. 

3. Ο ανάδοχος έχει υποχρέωση να λαμβάνει υπόψη τις 
παρατηρήσεις του επιβλέποντος, και να συμμορφώνεται 
μέσα σε εύλογη ή ταχθείσα από τον επιβλέποντα προθε¬ 
σμία. 

Άρθρο 27 

Υποχρεώσεις Αναδόχου 

1. Ο ανάδοχος κατά την υπογραφή της σύμβασης με 
την Εταιρεία τεκμαίρεται ότι έχει λάβει πλήρη γνώση του 
συνόλου των συνθηκών εκτέλεσης του αντικειμένου της 
σύμβασης και του τεύχους τεχνικών προδιαγραφών, κα¬ 
θώς και των κινδύνων αυτής. Αναλαμβάνει δε την εκτέλε¬ 
ση της σύμβασης, θεωρώντας το συμβατικό αντάλλαγμα 
επαρκές. Τυχόν παράλειψη ενημέρωσής του δεν τον 
απαλλάσσει των συμβατικών υποχρεώσεων και ευθυνών 
του. 

2. Ο ανάδοχος ευθύνεται έναντι της Εταιρείας για την 
προσήκουσα και άρτια εκτέλεση της σύμβασης, σύμφω¬ 
να με τους κανόνες της επιστήμης και της τεχνικής, κα¬ 
θώς και τις διατάξεις της αντίστοιχης σύμβασης. 

3. Ο ανάδοχος έχει υποχρέωση να λαμβάνει υπόψη του 
τις παρατηρήσεις του επιβλέποντος τη σύμβαση. Κάθε 
ελάττωμα ή παράλειψη που γνωστοποιείται εγγράφως 
στον ανάδοχο, πρέπει να επανορθώνεται από αυτόν μέσα 
σε εύλογη προθεσμία που καθορίζεται από τη σύμβαση ή 
τάσσεται κατά περίπτωση από τον επιβλέποντα την προ¬ 
μήθεια. Ο ανάδοχος έχει υποχρέωση να επανορθώνει τα 
ελαττώματα ή παραλείψεις των παραδοτέων αγαθών, τό¬ 
σο κατά τη διάρκεια της υλοποίησής τους μέχρι την ορι¬ 
στική παραλαβή τους, όσο και μετά την ολοκλήρωση και 


την οριστική τους παραλαβή από την Εταιρεία. Τυχόν κα¬ 
τά της έγγραφης γνωστοποίησης ένσταση του Αναδόχου 
δεν τον απαλλάσσει από την υποχρέωση συμμόρφωσης 
προς τις δοθείσες εντολές. 

4. Σε περίπτωση άρνησης του αναδόχου να επανορθώ¬ 
σει τα διαπιστωθέντα ελαττώματα ή τις διαπιστωθείσες 
παραλείψεις των παραδοτέων του ή σε περίπτωση που 
παρέλθει άπρακτη η ταχθείσα προς επανόρθωση προθε¬ 
σμία, η επανόρθωση μπορεί να γίνει με ευθύνη της Εται¬ 
ρείας, οι δε σχετικές δαπάνες βαρύνουν τον ανάδοχο ή 
αφαιρούνται αυτοδίκαια από το συμβατικό αντάλλαγμα, 
με την επιφύλαξη του δικαιώματος κηρύξεως του αναδό¬ 
χου ως έκπτωτου. 

5. Με τα τεύχη δημοπράτησης μπορεί να ορίζονται και 
άλλες υποχρεώσεις του αναδόχου. 

6. Μέχριτην οριστική παραλαβή, ο ανάδοχος φέρει τον 
κίνδυνο για κάθε είδους βλάβη ή ζημία, εκτός εάν προ- 
βλεφθεί διαφορετικά στη σύμβαση. 

7.0 ανάδοχος απαλλάσσεται της ευθύνης του μόνο για 
λόγους ανωτέρας βίας. Υποχρεούται όμως να γνωστο¬ 
ποιήσει, χωρίς καθυστέρηση στην Εταιρεία, τα περιστατι¬ 
κά που συνιστούν την ανωτέρα βία και να προσκομίσει 
στην Εταιρεία τα απαραίτητα αποδεικτικά στοιχεία. 

Άρθρο 28 

Παραλαβή 

1. Η παραλαβή των υλικών ή υπηρεσίας γίνεται από Επι¬ 
τροπή Παραλαβής που συστήνεται σύμφωνα με τους 
όρους των τευχών δημοπράτησης, ή από άλλο εξουσιο¬ 
δοτημένο όργανο της εταιρείας. Στην Επιτροπή Παραλα¬ 
βής μπορεί να συμμετέχει και ο Επιβλέπων, ή να ταυτίζε¬ 
ται με αυτή. 

2. Στις συ μβάσεις προμηθειών, κατά τη διάρκεια της πα¬ 
ραλαβής υλικών δύναται να παρίσταται ο προμηθευτής 
και διενεργείται ποσοτικός και ποιοτικός έλεγχος. Ο ποι¬ 
οτικός έλεγχος, εφόσον δεν ορίζεται διαφορετικά στη 
σύμβαση ενεργείται με μακροσκοπική, μηχανική εξέταση 
καιπρακτική δοκιμασία. Κατά την παραλαβή συντάσσεται 
πρωτόκολλο παραλαβής από την Επιτροπή, το οποίο κοι¬ 
νοποιείται υποχρεωτικά στους προμηθευτές. Ο προμη¬ 
θευτής υποχρεούται να παραδίδειτο υλικό μέσα στα χρο¬ 
νικά όρια και με τον τρόπο που ορίζει η σύμβαση. Ο συμ¬ 
βατικός χρόνος φόρτωσης ή παράδοσης του υλικού, 
ύστερα από σχετικό αίτημα του προμηθευτή και έγκριση 
του αρμοδίου οργάνου της εταιρείας, μπορεί να παρατεί- 
νεται σύμφωνα μετά προβλεπόμενα στην σύμβαση. 

Άρθρο 29 

Προθεσμίες - Ποινικές ρήτρες 

1. Σε κάθε σύμβαση ορίζεται η συνολική προθεσμία για 
την ολοκλήρωση της. Είναι δυνατόν να ορίζονται και τμη¬ 
ματικές προθεσμίες για την υποβολή από τον ανάδοχο 
συγκεκριμένων παραδοτέων ανά στάδιο, φάση ή τμήμα 
της προμήθειας ή υπηρεσίας. Όλες οι προθεσμίες παρά¬ 
δοσης αρχίζουν από την υπογραφή της σύμβασης, εκτός 
εάν ορίζεται διαφορετικά από τη σύμβαση. 

2. Παράταση των συμβατικών προθεσμιών για την πα¬ 
ράδοση του συνόλου ή τμήματος της σύμβασης, είναι δυ¬ 
νατόν να δοθεί με απόφαση του αρμοδίου οργάνου της 
Εταιρείας μετά από σχετικό έγγραφο αίτημα του Αναδό¬ 
χου, στο οποίο επικαλείται και στοιχειοθετεί ο Ανάδοχος 
σοβαρούς λόγους καθυστέρησης που δεν οφείλονται σε 
υπαιτιότητά του, εφόσον το αίτημα αυτό υποβάλλεται 

πριν από τη λήξη της συμβατικής προθεσμίας. Με τη λή¬ 
ξη του συμβατικού χρόνου παράδοσης, τα αγαθά, οι υπη¬ 
ρεσίες ή οι μελέτες, είναι δυνατόν να μην παραλαμβάνο- 
νται από την Εταιρεία μέχρι την έκδοση της απόφασης 
σχετικά με την αιτηθείσα παράταση. 

3. Η Εταιρεία είναι δυνατόν να επιβάλλει στον Ανάδοχο, 
εκτός των τυχόν προβλεπομένων κατά περίπτωση κυρώ¬ 
σεων και χωρίς να θίγεται το δικαίωμά της προς αποζη¬ 
μίωση, πρόστιμο σε περίπτωση υπέρβασης του συμβατι¬ 
κού χρόνου για την παράδοση των αγαθών, όπως δια¬ 
μορφώθηκε μετά την τυχόν δοθείσα παράταση, ή σε 
περίπτωση υπέρβασης της προθεσμίας που εδόθη για 
την αντικατάσταση των αγαθών μετάτηντυχόν απόρριψή 
τους κατά τη διαδικασία παραλαβής τους. Το πρόστιμο 
αυτό αποτελεί ποσοστό τοις εκατό (%) επί της συμβατι¬ 
κής αξίας των μη παραδοθέντων αγαθών (χωρίς ΦΠΑ) και 
είναι δυνατόν να διαφοροποιείται ανάλογα με το χρονικό 
διάστημα της εκπρόθεσμης παράδοσης. Τα ποσοστά του 
προστίμου και τα αντίστοιχα χρονικά διαστήματα που 
προσδιορίζουν την τιμή των ποσοστών αυτών καθορίζο¬ 
νται στην Προκήρυξη και στη σύμβαση ανάθεσης της 
προμήθειας, υπό την μορφή της ποινικής ρήτρας. 

4. Η Εταιρεία είναι δυνατόν να επιβάλλει ποινική ρήτρα 
στον ανάδοχο υπηρεσιών για κάθε ημέρα υπέρβασης, με 
υπαιτιότητα του, τμηματικής ή της συνολικής προθεσμίας 
ολοκλήρωσης της υπηρεσίας. Το ύψος των ποινικών ρη¬ 
τρών, ο τρόπος επιβολής τους και οι λοιπές συνέπειες 
από τη μη έγκαιρη ή μη προσήκουσα παράδοση της υπη¬ 
ρεσίας, καθορίζεται από τα τεύχη δημοπράτησης και τη 
σύμβαση ανάθεσης. 

5. Η επιβολή ποινικών ρητρών δεν αίρει το δικαίωμα της 
Εταιρείας για την κήρυξη του αναδόχου ως έκπτωτου. 

Άρθρο 30 
Έκπτωση 

1. Σε περίπτωση που ο ανάδοχος δεν εκπληρώσει εγκαί¬ 
ρως ή δεν εκπληρώνει προσηκόντως τις συμβατικές του 
υποχρεώσεις μπορεί να κηρυχθεί έκπτωτος με απόφαση 
του Διοικητικού Συμβουλίου της Εταιρείας, 

2. Της έκπτωσης προηγείται τουλάχιστον πέντε (5) ημέ¬ 
ρες νωρίτερα η κοινοποίηση ειδικής ανακοίνωσης στον 
ανάδοχο από το Διευθύνοντα Σύμβουλο της Εταιρείας, 
στην οποία περιγράφεται και αιτιολογείται η γενόμενη πα¬ 
ράβαση των όρων της σύμβασης και ορίζεται η προθε¬ 
σμία για την ικανοποίηση των αξιώσεων αυτών. Η προθε¬ 
σμία πρέπει να είναι ανάλογη των αξιώσεων της Εταιρεί¬ 
ας. Εφόσον παρέλθει άπρακτη η παραπάνω προθεσμία, η 
Εταιρεία μπορεί να προχωρήσει στην κήρυξη έκπτωτου 
του αναδόχου. 

3. Η διαδικασία κήρυξης του Αναδόχου έκπτωτου και οι 
συνέπειέςτης καθορίζονται από τα τεύχη δημοπράτησης 
και τη σύμβαση ανάθεσης 

Άρθρο 31 

Αναστολή της Σύμβασης 

1. Σε εξαιρετικές περιπτώσεις, η Εταιρεία διατηρείτο δι¬ 
καίωμα να αναστείλειτην εκτέλεση μέρους ή του συνόλου 
της σύμβασης με έγγραφη γνωστοποίηση στον ανάδοχο. 
Στη γνωστοποίηση αυτή θα προσδιορίζονται οι λόγοι που 
καθιστούν αναγκαία την αναστολή, η ημερομηνία έναρ¬ 
ξής της, καθώς και η πιθανολογούμενη διάρκειάτης. 

2. Από την ημερομηνία έναρξης της αναστολής, ο ανά¬ 
δοχος απαλλάσσεται εκείνων των συμβατικών του υπο¬ 
χρεώσεων, η εκπλήρωση των οποίων έχει ανασταλεί, 


οφείλει, ωστόσο, να λάβει όλα τα ενδεδειγμένα μέτρα για 
περιορισμό τυχόν δαπανών , είτε αυτού , είτε της Εται¬ 
ρείας. 

ΚΕΦΑΛΑΙΟ Η’ 

ΤΕΛΙΚΕΣ ΔΙΑΤΑΞΕΙΣ 

Άρθρο 32 

Εφαρμοστέο Δίκαιο 

Σε περίπτωση, που ένα ζήτημα δεν ρυθμίζεται ειδικά 
από τον παρόντα Κανονισμό ή την προκήρυξη καιτα εν γέ- 
νει τεύχη δημοπράτησης, εφαρμόζεται αναλογικά και, 
εφόσον προσιδιάζουν και δεν είναι αντίθετες προς το πε¬ 
ριεχόμενο των συμβατικώντευχών, οι συναφείς διατάξεις 
της ελληνικής νομοθεσίας περί ανάθεσης, σύναψης και 
εκτέλεσης δημοσίων συμβάσεων προμηθειών και υπηρε¬ 
σιών και επικουρικά οι διατάξεις του Αστικού Κώδικα. 

2. Για τον υπολογισμό των προθεσμιών που αναφέρο- 
νται στον παρόντα Κανονισμό εφαρμόζεται αναλόγως η 
διάταξη του άρθρου 9 του Π.Δ. 370/1995, όπως εκάστοτε 
ισχύει. 

Άρθρο 33 
Επίλυση διαφορών 

1. Για κάθε διαφωνία ή διαφορά σχετική με το περιεχό¬ 
μενο της σύμβασης, η εταιρεία και ο Ανάδοχος θα κατα¬ 
βάλλουν κάθε δυνατή προσπάθεια για εξώδικη λύση της. 
Κατά κάθε πράξης, απόφασης ή παράλειψης οργάνων 
της Εταιρείας που βλάπτει έννομο συμφέρον του Αναδό¬ 
χου, αυτός υποβάλλει ένσταση εντός πέντε (5) ημερών 
από την ημερομηνία που έλαβε χώρα το γενεσιουργό γε¬ 
γονός ή την κοινοποίηση σε αυτόντης βλαπτικής πράξης. 
Η ένσταση περιέχει τις απόψεις του αναδόχου και απευ¬ 
θύνεται στο Διοικητικό Συμβούλιο της Εταιρείας το οποίο 
είναι αρμόδιο για την εκδίκασή της. Η άσκηση της ένστα¬ 
σης δεν έχει ανασταλτικό χαρακτήρα και αποτελεί προϋ¬ 
πόθεση για την προσφυγή του αναδόχου σε δικαστική ή 
διαιτητική επίλυση των διαφορών. Σε περίπτωση που πα- 
ρέλθει προθεσμία είκοσι ημερών (20) ημερών από την 
άσκηση της ένστασης χωρίς να έχει αποφανθεί επ’ αυτής 
το Διοικητικό Συμβούλιο της Εταιρείας, τεκμαίρεται η 
σιωπηρή απόρριψή της. 

2. Όλες οι έννομες σχέσεις και οι διαφορές που προκύ¬ 
πτουν από την κατάρτιση, εκτέλεση και ερμηνεία σύμβα¬ 
σης μεταξύ Εταιρείας και αναδόχου, καθώς και από κάθε 
άλλη πράξη ή παράλειψη οργάνου της Εταιρείας ή συμ¬ 
βαλλόμενου με την Εταιρεία και πάντοτε σε σχέση με συ¬ 
γκεκριμένη σύμβαση προμήθειας, διέπονται από το ελλη¬ 
νικό ουσιαστικό και δικονομικό δίκαιο, αποκλειστικά δε 
αρμόδια για την επίλυση κάθε διαφοράς είναι τα καθ’ 
ύλην αρμόδια δικαστήρια της Αθήνας, εκτός εάν ρητά 
έχει ορισθεί ή συμφωνηθεί διαφορετικά στα οικεία τεύχη 
δημοπράτησης ή την τυχόν καταρτισθείσα σύμβαση. 

3. Οι ως άνω διαφορές μπορούν να επιλύονται και με δι¬ 
αιτησία, εφόσον αυτό προβλέπεται στα τεύχη δημοπρά¬ 
τησης και στην αντίστοιχη σύμβαση ανάθεσης. 

Άρθρο 34 

Έγκριση - Τροποποίηση - Ισχύς του Κανονισμού 

1. Τροποποιήσεις ή συμπληρώσεις του Κανονισμού 
εγκρίνονται και ισχύουν σύμφωνα με τις εκάστοτε ισχύ- 
ουσες διατάξεις. Μετά από κάθε τροποποίησή του, ο Κα¬ 
νονισμός κωδικοποιείται σε ενιαίο κείμενο με ευθύνη της 
Εταιρείας. 

2. Εφόσον ο Κανονισμός τροποποιηθεί, σύμφωνα με τις 
διατάξεις του παρόντος άρθρου, δεσμεύει τους τρίτους 
αυτοδίκαια από την ημέρα της δημοσίευσής του στην 
Εφημερίδα της Κυβερνήσεως. 

Άρθρο 35 

Όργανα της Εταιρείας 

1. Όπου στον παρόντα Κανονισμό γίνεται αναφορά σε 
απόφαση, πράξη ή παράλειψη της Εταιρείας εννοείται ότι 
πρόκειται για απόφαση, πράξη ή παράλειψη του Διοικητι¬ 
κού Συμβουλίου της Εταιρείας, εκτός αν ρητά η σχετική 
αρμοδιότητα έχει μεταβιβαστεί στον Διευθύνοντα Σύμ¬ 
βουλο αυτής ή άλλο πρόσωπο, σύμφωνα μετά οριζόμενα 
στο άρθρο 3του παρόντος Κανονισμού, τις οικείες διατά¬ 
ξεις του καταστατικού της Εταιρείας και τις σχετικές απο¬ 
φάσεις των εταιρικών της οργάνων. 

2. Συγκεκριμένα καθήκοντα διοίκησης και διαχείρισης, 
που σχετίζονται με τον παρόντα Κανονισμό μπορεί με 
απόφαση του Διοικητικού Συμβουλίου να ανατίθενται σε 
μέλη του Διοικητικού Συμβουλίου ή σε στελέχη της Εται¬ 
ρείας. Από και δια της ως άνω ανάθεσης αρμόδια καθί¬ 
στανται τα πρόσωπα αυτά. 

3. Απόφαση που λήφθηκε ή πράξη που διενεργήθηκε 
από αναρμόδιο όργανο της εταιρείας στο πλαίσιο διαδι¬ 
κασίας ανάθεσης ή εκτέλεσης σύμβασης προμηθειών ή 
υπηρεσιών, δενπάσχει ακυρότητας, εφόσον εγκριθεί από 
το αρμόδιο όργανο της εταιρείας, κατ’ ανάλογη εφαρμο¬ 
γή του άρθρου 239 του Αστικού Κώδικα. 

Άρθρο 36 
Εμπιστευτικότητα 

1. Η Εταιρεία δεσμεύεται να τηρεί εμπιστευτικά για δύο 
(2) έτη τα στοιχεία που τίθενται στην διάθεσή της από 
συμμετέχοντες, ιδίως εάν αφορούν τεχνικά στοιχεία ή 
πληροφορίες και τεχνογνωσία ή δικαιώματα πνευματικής 
ιδιοκτησίας, εφόσον αυτά φέρουν την ένδειξη Έμπιστευ- 
τικό Έγγραφο". Παράβαση της αρχής εμπιστευτικότητας 
προκύπτει μόνο από έγγραφο που έχει εκδώσει όργανο 
της Εταιρείας. 

2. Η εμπιστευτικότητα αίρεται πάντοτε κατόπιν συμφω¬ 
νίας. Αίρεται δε αυτοδικαίως σε περίπτωση εκκρεμούς έν¬ 
στασης, δίκης ή διαιτησίας, στο απολύτως αναγκαίο μέ¬ 
τρο και αποκλειστικά για χρήση της από τα μέρη, τους νο¬ 
μικούς τους παραστάτες καθώς και τους δικαστές/ 
διαιτητές. Σε καμία περίπτωση η εμπιστευτικότητα δεν 
δεσμεύειτην Εταιρεία προς τις αρχέςτου Ελληνικού Κρά¬ 
τους και της Ευρωπαϊκής Ένωσης. 


Άρθρο 37 

Παροχή Πληροφοριών - Αλληλογραφία - Γλώσσα 

1. Η Εταιρεία δίνει στους διαγωνιζόμενους κάθε απα¬ 
ραίτητη πληροφορία ή διευκρίνιση για την διεξαγωγή δια¬ 
γωνισμού, μετά από σχετική αίτησή τους, κοινοποιώντας 
την το ταχύτερο και στους λοιπούς διαγωνιζόμενους, 
εκτός αν άλλως προβλέπεται στην προκήρυξη. 

2. Κάθε παροχή πληροφορίας, αλληλογραφία, γνωστο¬ 
ποίηση, υποβολή ένστασης, αίτησης κλπ από και προς 
την Εταιρεία διατυπώνεται εγγράφως στην ελληνική 
γλώσσα, η οποία υπερισχύει του ξενόγλωσσου κειμένου. 
Άλλως, τα σχετικά έγγραφα συνοδεύονται από επίσημη 
μετάφραση, από την αρμόδια υπηρεσία του Υπουργείου 
Εξωτερικών, στην ελληνική γλώσσα. 

Άρθρο 38 
Παρεκκλίσεις 

1. Με την επιφύλαξη της νομοθεσίας της Ευρωπαϊκής 
Ένωσης, είναι δυνατόν με την προκήρυξη, τα τεύχη δη- 
μοπράτησης, την πρόσκληση εκδήλωσης ενδιαφέρο¬ 
ντος, την αίτηση προσφοράς ή τη σύμβαση, να ρυθμίζο¬ 
νται θέματα κατ’ απόκλιση των διατάξεων του παρόντος 
στην ανάθεση συγκεκριμένης σύμβασης. 

2. Σε περίπτωση αντίφασης μεταξύ όρωντου παρόντος 
με τα προβλεπόμενα στην προκήρυξη, τα τεύχη δημο- 
πράτησης, την πρόσκληση εκδήλωσης ενδιαφέροντος, 
την αίτηση προσφοράς ή την σύμβαση, υπερισχύουν τα 
προβλεπόμενα στην προκήρυξη, τα τεύχη δημοπράτη- 
σης, την πρόσκληση εκδήλωσης ενδιαφέροντος, την αί¬ 
τηση προσφοράς ή την σύμβαση. 

Άρθρο 39 

Ο παρών κανονισμός ισχύει από τη δημοσίευση στην 
Εφημερίδα της Κυβερνήσεως, της εγκριτικής υπουργι¬ 
κής απόφασης του Υπουργείου Μεταφορών και Επικοι¬ 
νωνιών". 

Άρθρο δεύτερο 
Έναρξη ισχύος 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παπάγου, 1 Μαρτίου 2004 

Ο ΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




